text:
1
Sedesyas te gen venteyennan lè li vin wa peyi Jida. Li pase onzan lavil Jerizalèm ap gouvènen peyi a. Manman l' te rele Amoutal. Se te pitit fi Jeremi, moun lavil Libna.
2
Wa Sedesyas te fè sa ki mal devan Bondye menm jan ak Jojakim.
3
Se konsa, Seyè a te fache ni sou moun lavil Jerizalèm yo, ni sou moun peyi Jida yo, jouk jou li wete yo devan je l'. Sedesyas te pran lezam kont Nèbikadneza, wa Babilòn lan.
4
Se konsa, sou dezyèm jou dizyèm mwa nevyèm lanne depi Sedesyas te wa a, Nèbikadneza, wa Babilòn lan, vin atake lavil Jerizalèm ak tout lame li a. Yo moute kan yo devan miray lavil la, yo mete ranblè nan pye miray yo. Yo sènen l' nèt.
5
Yo fèmen lavil la depi lè sa a rive sou onzyèm lanne rèy wa Sedeisas la.
6
Sou nevyèm jou katriyèm mwa menm lanne sa a, te gen yon sèl grangou nan lavil la, moun yo pa t' gen anyen pou yo manje ankò.
7
Yo fè yon twou nan miray yo. Atout lame moun Babilòn yo te sènen lavil la nèt, tout sòlda jwif yo met deyò, yo kite lavil la nan mitan lannwit, yo pase nan mitan jaden wa a, yo desann nan wout pòtay la nan mitan de miray yo, yo pran chemen Fon Jouden an pou yo.
8
Men, lame moun Babilòn yo rapouswiv wa Sedesyas. Lè yo rive nan plenn bò lavil Jeriko yo, yo mete men sou li. Lè sa a, tout sòlda li yo gaye, yo kouri kite l'.
9
Lènmi yo pran wa a, yo mennen l' bay wa Babilòn lan, ki te lavil Ribla nan peyi Amat la. Se la Nèbikadneza jije li.
10
Antan yo lavil Ribla, li fè yo koupe kou tout pitit wa Sedesyas yo devan wa a. Li fè koupe kou tout chèf peyi Jida yo tou.
11
Lèfini, li fè yo pete tou de je wa Sedesyas, epi yo mare l' ak de gwo chenn fèt an kwiv. Yo mennen l' lavil Babilòn. Yo mete Sedesyas nan prizon, li rete la jouk li mouri.
12 Sou dizyèm jou senkyèm mwa nan disnevyèm lanne rèy Nèbikadneza, wa Babilòn lan, Neboucharadan, chèf lagad la, yonn nan konseye li yo, antre lavil Jerizalèm.
13 Li met dife nan kay Bondye a ak nan palè wa a. Li boule dènye kay ki te lavil Jerizalèm, ata kay grannèg yo.
14 Li bay sòlda ki te avè l' yo lòd demoli tout gwo miray ranpa lavil Jerizalèm yo met atè.
15 Lèfini, Neboucharadan, chèf lagad la, pran rès moun yo te kite lavil la, li depòte yo lavil Babilòn ansanm ak tout moun ki te vin rann tèt yo bay wa Babilòn lan ak tout bon bòs atizan ki te rete nan lavil la.
16 Men, li kite kèk moun nan mas pèp la ki pa t' gen anyen. Li ba yo jaden rezen ak lòt jaden pou yo okipe.
17 Moun Babilòn yo pran gwo poto kwiv yo ki te nan tanp Seyè a, ansanm ak sipò yo, gwo basen kwiv yo, yo kraze yo fè ti moso, yo pote kwiv la ale lavil Babilòn.
18 Yo pran plat pou resevwa sann yo, pèl yo, kouto yo, gode yo, tas yo ak tout lòt bagay an kwiv yo te konn sèvi nan tanp lan.
19 Chèf lagad la pran dènye bagay ki te fèt an lò ak an ajan: kivèt yo, recho yo, gode yo, plat pou resevwa sann yo, lanp sèt branch yo, bòl yo ak tas yo,
20 de gwo poto yo, gwo basen lan ak douz estati towo ki te sèvi l' sipò yo, ak kabwèt wa Salomon te fè fè an kwiv pou mete nan tanp lan. Tout bagay sa yo te lou anpil, pesonn pa t' konn pèz yo.
21 De poto yo te parèy yonn ak lòt: yo chak te gen vennsèt pye wotè, se yon kòd dizwit pye longè ki pou ta fè wonn yo chak. Poto yo te vid nan mitan. Rebò yo te gen twa pous epesè.
22 Sou tèt chak poto te gen yon blòk an kwiv sèt pye edmi wotè. Sou tout wonn tèt poto yo, te gen desen ti chenn makònen yonn ak lòt, ak anpil pòtre grenad plake sou yo. Tout te fèt an kwiv. De poto yo te parèy.
23 Sou wonn tèt poto yo te gen san grenad antou, men antan ou anba ou te ka wè katrevensèz grenad sèlman.
24 Lèfini, Neboucharadan, chèf lagad la, pran Seraya, granprèt la, Sefanya, adjwen li an ansanm ak twa lòt chèf ki la pou veye pòtay tanp lan, li fè yo prizonye.
25 Nan lavil la, li pran chèf ki te alatèt lame a ansanm ak sèt lòt otorite ki te toujou avèk wa a, ak sekretè kòmandan lame a ki te reskonsab pou pran moun nan lame a, ak swasant lòt grannèg. Tout moun sa yo te nan lavil la toujou.
26 Neboucharadan pran yo, li mennen yo bay wa Babilòn lan lavil Ribla.
27 Wa a fè bat yo, lèfini li fè touye yo lavil Ribla nan peyi Amat. Se konsa yo te depòte moun peyi Jida yo byen lwen peyi yo.
28 Men kantite moun wa Nèbikadneza te depòte: Nan setyèm lanne rèy li a, li depòte twamil venntwa (3.023) moun peyi Jida.
29 Nan dizwityèm lanne rèy li a, li depòte witsantrannde (832) moun lavil Jerizalèm.
30 Nan venntwazyèm lanne rèy li a, Neboucharadan, chèf lagad la, te pran sètsankarannsenk (745) moun. Antou sa te fè katmil sisan (4.600) moun yo te depòte.
31 Premye lanne wa Evilmewodak pran pouvwa a lavil Babilòn, li fè pa Jojakim, wa peyi Jida a, li fè l' soti nan prizon. Lè sa a, Jojakim te gen trannsizan onz mwa, vennsenk jou, jou pou jou, depi yo te depòte l'.
32 Evilmewodak te sèvi byen avè l', li ba l' premye plas nan mitan tout lòt wa yo te depòte lavil Babilòn tankou l' yo.
33 Li wete rad prizonye ki te sou Jojakim lan, li fè l' vin manje sou menm tab avè l' jouk Jojakim mouri.
34 Chak jou, wa a ba li sa li te bezwen pou l' viv, konsa, konsa, jouk li mouri.
>
Spelling: IPA with the following modifications: oral vowel + [n] nasal vowel -- [y] /j/ -- [è] front open-mid unrounded vowel -- [ò] back open-mid rounded vowel -- [ou] /u/ -- [u] Voiceless labial-palatal approximant, i.e. semi-vowel corresponding to /y/ -- [ch] Voiceless postalveolar fricative -- [j] Voiced postalveolar fricative
Bible Hub


c: text/html

text:
Moun Ki Gen Pwoblèm Aksè Ak Pwoblèm Fonksyonèl
Prepare Pou Ijans yo Kounye a.
(PDF - 335Kb)
Jwenn Videyo Embed kòd la oswa
Download Transkripsyon an isit la nan lang angle.
Chak moun gen bezwen ak mwayen ki diferan, men chak moun kapab fè etap enpòtan pou prepare tout kalite ijans ak mete plan yo anplas. Lè ou evalye bezwen pèsonèl pa ou yo ak lè ou fè yon plan pou ijans, ou kapab pi byen prepare pou nenpòt sitiyasyon.
Yon angajman pou planifye jodi a ap ede ou prepare pou nenpòt sitiyasyon ijans.
- Konsidere kijan yon katastwòf ta ka afekte bezwen endividyèl ou yo.
- Planifye pou debouye ou poukont ou, omwen pou yon peryòd tan. Li posib pou pa kapab antre nan yon sant medikal oswa menm nan yon famasi.
- Idantifye ki kalite resous ou itilize chak jou ak sa ou ta kapab fè si pa gen ase oswa si yo pa disponib.
- Prepare yon Twous avèk sèl konsiderasyon ou nan tèt ou. Kisa ou bezwen pou sipòte sante ou, sekirite ou ak endepandans ou?
Si oumenm oswa yon moun pwòch ou gen bezwen akòz yon andikap oswa lòt bezwen pou jwenn aksè oswa lòt bezwen fonksyonèl, ou ka gen pou pran mezi siplemantè pou pwoteje tèt ou ak fanmi ou.
Chèche jwenn enfòmasyon sou asistans pou chak moun apa ki ka disponib nan kominote ou. Enskri ou davans nan biwo sèvis pou ijans lan, nan depatman ponpye lokal ou, nan lòt ajans gouvènman oswa nan gwoup kominotè. Fè yo konnen bezwen apa ou, oswa bezwen yon manm fanmi ou, epi chèche konnen ki asistans, èd oswa sèvis yo kapab bay.
Ki moun ki gen pwoblèm aksè ak pwoblèm fonksyonèl?
- Moun ki soud oswa ki tande di ka bezwen fè aranjman espesyal pou resevwa avètisman pou ijans yo.
- Paran selibatè k ap travay ak paran ki pa maton nan lang Angle ka bezwen èd pou planifye pou katastwòf ak ijans yo. Kominote, gwoup relijye ak gwoup kiltirèl yo ka anmezi pou toujou bay moun yo enfòmasyon.
- Moun ki pa gen machin ka bezwen fè aranjman pou sèvis transpò.
- Moun ki gen bezwen dyetetik espesyal ta dwe pran prekosyon pou gen yon rezèv manje apwopriye pou ijans lan.
Planifikasyon
Kounye a, moman an rive pou planifye davans pou sa ou ka bezwen pou rete an sekirite, an sante, ak enfòme, mobil ak endepandan pandan yon katastwòf. Sonje yon katastwòf ka lakòz ou bezwen abri lakay ou oswa li ka lakòz ou bezwen deplase pou ale nan yon abri pou ijans lan oswa nan lòt fòm lojman pwovizwa.
Anplis atik yo rekòmande nan Ready.gov pou mete nan yon twous rezèv debaz pou ijans, moun ki gen bezwen akòz andikap ak lòt bezwen aksè ak bezwen fonksyonèl ka vle anvizaje mete lòt atik pou adapte avèk bezwen patikilye yo, klike sou onglè "Atik pou Ijans" pou jwenn plis enfòmasyon.
Pou jwenn enfòmasyon ak zouti ki asosye avèk preparasyon pou ijans pou moun ki gen andikap, ale sou Entènèt nan sitwèb Biwo FEMA pou Entegrasyon ak Kowòdinasyon Moun ki Andikape.
Enskri pou Dokiman FEMA RSS oswa pou imèl oswa mesaj tèks pou ijans nan sistèm alèt gouvènman lokal ou pou jwenn enfòmasyon enpòtan nan telefòn selilè oswa bipè ou, sizoka ou soud, tande di, oswa si ou pa kapab jwenn avi pou ijans lè genyen yo.
Epitou li tiliv "Prepare Pou Ijans yo Kounye a. Enfòmasyon pou Moun ki Andikape" nan sitwèb FEMA, ak sitwèb Lakwa-Wouj
Rete Indepandan
Lè w ap prepare, konsidere tout estrateji, sèvis, aparèy, zouti, ak teknik ou itilize pou viv avèk yon andikap chak jou. Toujou sonje ou ka bezwen medikaman, ekipman medikal dirab, materyèl medikal pou itilize yon sèl fwa, bèt-gid ou, teknoloji asistans, zouti kominikasyon, founisè sèvis pou andikap, lojman ki fasil pou gen aksè, sèvis transpò ak atik pou sante ou.
- Kreye yon rezo sipò pou ede ou planifye pou yon ijans. Konsidere fanmi, vwazen, zanmi, moun ki ba ou sèvis yo, gwoup relijye ak gwoup kominotè. Fè moun sa yo konnen kote ou mete rezèv ou pou ijans. Bay omwen yon manm rezo sipò ou yon kle pou lakay ou oswa pou apatman ou.
- Kontakte biwo jesyon enfòmasyon pou ijans gouvènman vil oswa konte ou, epi travay avèk yo pou itilize resous planifikasyon yo pou ijans.
- Si w ap resevwa dyaliz oswa lòt tretman medikal pou sipòte lavi ou, idantifye kote a ak disponiblite plis pase yon sant medikal, epi travay avèk founisè swen sante ou pou kreye plan pèsonèl ou pou ijans.
- Montre lòt yo kijan pou opere chèz-woulan ou oswa lòt aparèy asistans yo.
- Kenbe enfòmasyon kontak yo pou sant lokal pou viv endepandan yo ak lòt òganizasyon sèvis pou moun andikape yon kote ki pwoteje ak fasil pou jwenn. Si ou bay nenpòt òganizasyon oswa founisè sèvis enfòmasyon sou bezwen fonksyonèl ou ak enfòmasyon sou sa ou ka bezwen nan yon ijans, kenbe done sa yo ajou.
- Si ou itilize aparèy sipò lakay ou, sèvis Meals-on-Wheels (Repa yo distribiye nan machin), Life Alert oswa lòt sèvis sipò, travay avèk yo pou adapte plan preparasyon ijans ou pou satisfè bezwen ou yon fason pou ou kapab kenbe kontak avèk yo pandan ak apre yon ijans. Kontak sa a ka reprezante asirans ou pou lòt sèvis yo nan yon katastwòf.
- Travay avèk sèvis transpò ak sèvis yo bay nan zòn ou pou moun andikape (pa egzanp, Sèvis Transpò Adapte, Sant pou Viv Endepandan) pou planifye davans pou sèvis transpò ki fasil pou jwenn si ou ka bezwen sa pou deplase oswa pou lòt rezon pandan yon katastwòf.
- Devlope plan sipò pou sèvis asistans pèsonèl, sèvis swen pou soulajman oswa lòt fòm asistans nan kay.
Toujou sonje pandan yon ijans, ou ka bezwen eksplike ba premye sekouris yo ak ofisyèl ijans yo kijan ou bezwen deplase ak jwenn abri avèk fanmi ou, bèt-gid ou, moun k ap pran swen ou oswa founisè asistans pèsonèl pou yo kapab ba ou sipò ou bezwen pou antreteni sante ou, sekirite ou ak endepandans ou.
Ijans Atik
- Linèt siplemantè, pwotèz oditif si ou genyen yo oswa si ou gen garanti pou yo
- Chajè batri ak batri siplemantè pou pwotèz oditif, chè-woulan ki gen motè oswa lòt aparèy medikal ak aparèy teknoloji asistans ki fonksyone avèk batri
- Kopi preskripsyon medikal, rekòmandasyon doktè, epi kalite ak nimewo seri aparèy sipò ou itilize
- Etikèt oswa braslè alèt medikal oswa deskripsyon bezwen pou andikap ou ak bezwen sipò ou alekri, sizoka ou pa kapab dekri sitiyasyon an nan yon ijans
- Rezèv pou bèt-gid ou
- Kat asirans medikal, kat Medicare/Medicaid, enfòmasyon pou kontakte doktè, lis alèji ou yo ak istwa sante ou
- Yon lis òganizasyon non-komèsyal ak òganizasyon kominotè lokal ki konnen ou oswa ki ede moun avèk aksè ak bezwen fonksyonèl ki sanble avèk pa ou yo
- Yon lis kontak pèsonèl, fanmi ak zanmi ou ka bezwen pou kontakte nan yon ijans
- Yon pano kominikasyon ;pèsonèl ki dispoze an kouch, si ou ta ka bezwen asistans pou yo konprann ou
- Si li posib, medikaman siplemantè, oksijèn, ensilin, katetè oswa lòt materyèl medikal ou itilize regilyèman
- Si ou itilize yon chè-woulan ki gen motè, ou dwe gen yon chèz manyè lejè ki disponib pou ijans yo. Konnen gwosè ak pwa chèz-woulan ou, anplis pou konnen si li kapab oswa pa kapab pliye, sizoka yo dwe pote li.
- Menmsi ou pa itilize yon òdinatè pou ou, konsidere mete enfòmasyon enpòtan yo nan yon kle estokaj pou pote san pwoblèm nan yon deplasman.
Benefis Federal
Si w ap resevwa avantaj federal pou andikap ou, ou ta dwe konsidere transfere nan yon fòm peman elektwonik. Yon katastwòf kapab deranje sèvis lapòs pandan plizyè jou oswa menm pandan plizyè semèn. Pou moun ki depannde kourye pou avantaj Sekirite Sosyal yo, yon sitiyasyon difisil kapab vin pi grav si yo deplase oswa si yo pèdi sèvis kourye yo – jan 85,000 moun k ap resevwa chèk yo te aprann sa apre Ouragan Katrina. Chanjman nan peman elektwonik se yon fason ki senp ak enpòtan moun kapab pwoteje tèt yo sou plan finansye anvan gen yon katastwòf. Li elimine tou risk pou yo vòlè chèk yo.
Depatman Trezò Etazini rekòmande de (2) mwayen ki pi pwoteje pou jwenn avantaj federal yo:
- Depo dirèk nan yon kont kouran oswa nan yon kont epay se pi bon chwa pou moun ki gen kont labank. Moun k ap resevwa avantaj federal yo kapab enskri depi yo rele (800) 333-1795 oswa depi yo ale sou Entènèt nan sitwèb www.GoDirect.org.
- Kat debi Direct Express® ki peye davans se yon kat ki la kòm yon lòt mwayen parapò ak chèk papye pou moun ki pa gen yon kont labank. Li fasil pou enskri – rele gratis nan (877) 212-9991 oswa enskri sou Entènèt nan sitwèb www.USDirectExpress.com.
Enskripsyon pou depo dirèk oswa pou kat Direct Express® se yon etap senp men enpòtan ki kapab pwoteje fason pou fanmi ou jwenn lajan an sizoka bagay yo pa prevwa te dwe rive. Si oumenm oswa moun ki pwòch ou toujou ap resevwa avantaj Sekirite Sosyal oswa lòt avantaj federal sou fòm chèk, tanpri anvizaje chanje nan youn nan chwa sa yo ki pi pwoteje ak pi fasil jodi a.
Volontè
- Patisipe oswa sèvi kòm volontè nan gwoup repons pou ijans, tankou Ekip Repons pou Ijans nan Kominote (CERT), Kò Rezèv Medikal, Siveyans nan Katye, Lakwa-Wouj AmerikenFEMA oswa lòt òganizasyon ki aktif nan bay asistans pou katastwòf. Anvizaje travay nan yon Konsèy Citizen Corpslokal sou planifikasyon pou ijans nan kominote ak sou fason pou sipòte edikasyon sou katastwòf. Ede ofisyèl ijans lokal yo aprann fason pou mete bezwen pou aksè ak bezwen fonksyonèl nan preparasyon ak nan aktivite repons ak fòmasyon yo.
- Travay avèk planifikatè abri lokal yo ak manadjè ijans yo pou planifye davans pou abri k ap fasil pou popilasyon jeneral la jwenn nan yon ijans. Abri medikal yo se pou moun ki gen bezwen swen sante pou yon tan kout. Y ap pi byen sèvi pifò moun nan abri popilasyon jeneral la ansanm avèk fanmi yo, zanmi yo ak vwazen yo, kidonk li enpòtan pou planifye davans kounye a pou satisfè tout egzijans bezwen pou aksè ak bezwen fonksyonèl nan yon abri jeneral.
Sitwèb Asosye
Sit Wèb ki gen rapò ak
Chèche jwenn lòt enfòmasyon sou fason moun ki gen Bezwen akòz Andikap ak Lòt Bezwen pou Aksè ak Bezwen Fonksyonèl kapab planifye ak prepare depi yo ale sou Entènèt nan sitwèb sa yo:

robotstxt: allowed

filter: keep


text:
Vis Prezidan Edmonson rekonèt enpòtans òganizasyon benevòl yo nan PhilanthroFest
Vis Prezidan Audrey M. Edmonson prezante yon pwoklamasyon bay òganizatè PhilanthroFest yo jou 14 avril 2012 nan Midtown Miami, 110 N.E. 36 Street, nan Wynwood. Yon selebrasyon gwo kominote venevòl Konte Miami-Dade, PhilanthroFest rasanble pliske 75 òganizasyon filantwopik nan yon grenn andwa epi te gen ladan tou dè atis, dansè, mizisyen, ak manje.
"Nan tan ekonomik difisil sa yo, mwen konnen li difisil pou òganizasyon sila yo siviv ak grandi", deklare Vis Prezidan Edmonson. "Mwen espere ke kalite evennman sa a pap sèlman mete òganizasyon sa yo an valè men yo va konvenk pèp la tou ke yo kapab ede nan ofri tan yo oswa talan yo si yo pa gen lajan. PhilanthroFest bay moun chans aprann de gran òganizasyon nou yo epi amize yo nan Espas Vèt Midtown Miami an nan Distrik 3."
(Foto pa Akeem Brutus/Konte Miami-Dade)


text:
WASHINGTON DC— Nicolas Maduro, Vis-prezidan Venezuela, deklare si Prezidan Hugo Chavez pa ta kapab prete-sèman jedi kap vini-an, li kapab toujou fè sa pita devan Kousiprèm nan.
Deklrasyon sa a, misye Maduro fè vandredi sou chèn televizyon Leta venezyelen an se petèt yon siy ki endike prezidan Chavez / kap batay ak yon maladi kansè nan Kiba / ka pa kapab patisipe nan seremoni prestasyon sèman li devan Asanble nasyonal la jedi 10 janvye a.
Remak vis-prezidan Maduro a louvri posibilite pou chire-pit eklate ant gouvènman an ak opozisyon an sou legalite pou yo ta “difere” prestasyon sèman prezidan an ki dwe fèt le 10 janvye dapre konstitisyon venezyelen an.
Lidè opozisyon an deklare enkapasite prezidan Chavez pou’l pran pa nan seremoni 10 janvye a, se kòmkidire prezidan an demisyonnen. Yo reklame plis enfòmasyon sou eta sante misye Chavez.


text:
Misyon (Mission Statement) | Kesyon Moun Poze Souvan (FAQs) | Kijan pou pote plent (How to File a Complaint)
Piblikasyon (Publications) | Biwo Regyonal (Regional Offices)
Kesyon Moun Poze Souvan (Frequently Asked Questions)
MWEN PA SÈTEN SI YO TE FÈ DISKRIMINASYON KONT MWEN. KIYÈS MWEN KA KONTAKTE POU JWENN PLIS ENFÒMASYON SOU SITIYASYON PA M NAN MENM ?
Si ou genyen kesyon sou sitiyasyon ou an oubyen pwosesis pou depoze plent la, ou dwe revize enfòmasyon yo ki nan ti liv sa a ak anpil atansyon ak sou sitwèb nou an— www.dhr.state.ny.us. Si ou toujou genyen kesyon, ou kapab rele oubyen vizite biwo Bronx la oubyen youn nan biwo rejyonal Divizyon an. Youn nan anplwaye yo ap byen kontan reponn kesyon ou yo. Sonje, anplwaye yo pap ka epi pa pral ba ou konsèy legal, epi konsiltasyon sa a pa fè pati depoze yon plent. Se sèlman pa pwosesis ekri ak notarye ki detaye nan ti liv sa a ou ka depoze yon plent.
ÈSKE MWEN BEZWEN YON AVOKA POU DEPOZE YON PLENT NAN DIVIZYON AN ?
Non. Yo kreye Lwa sou Dwa Moun kòm yon altènatif pou sistèm tribinal la, ki fè, pati yo pa bezwen genyen yon avoka pou depoze yon plent ak pou patisipe nan pwosesis odyans la. Sepandan, divizyon an genyen yon enterè nan jistifikasyon dwa moun pou abitan Nouyòk yo, ki fè, yon anplwaye Divizyon an pral ede Pleyan yo nan pwosesis odyans la, gratis.
POUKISA MWEN GENYEN SÈLMAN YON LANE POU DEPOZE PLENT MWEN AN
Pou asire ke Pleyan yo aji kòrèkteman lè yo santi yo te fè diskriminasyon kont yo, Lwa a enpoze yon peryòd yon ane pou depoze plent nan Divizyon an. Si reklamasyon ou an genyen plis pase yon ane, ou dwe konsilte yon avoka pou wè si ou ka depoze reklamasyon ou a nan tribinal eta a.
ÈSKE TOUT ANPLWAYÈ YO DWE KONFÒME AK LWA SOU DWA MOUN NAN?
Non, sèlman anplwayè ki genyen omwen kat anplwaye. Sepandan, anplwaye sa yo pa bezwen ap travay menm kote.
KI KALITE AKOMODASYON YON ANPLWAYÈ DWE BAY SI MWEN GENYEN YON ANDIKAP?
Si ou bezwen yon akomodasyon akòz de andikap ou a pou fè yon travay ki esansyèl pou fonksyon travay ou a nan yon fason ki rezonab, anplwayè ou a oblije bay yon akomodasyon, si li rezonab ou sikonstans la an patikilye epi pa lakòz anplwayè a yon detrès egzajere. Ou kapab oblije bay dokiman medikal ki jistifye bezwen ou a, epi anplwayè a dwe kenbe li konfidansyèl.
KI KALITE AKOMODASYON YON MÈT KAY DWE BAY SI MWEN GENYEN YON ANDIKAP?
Si ou bezwen yon modifikasyon rezonab kote ou abite a akòz de andikap ou a, kote ki ba ou lojman an dwe kite ou fè modifikasyon sa a. Sepandan, ou responsab pou depans modifikasyon an koute, epi, nan lojman moun lwe, depans pou fè kote a tounen nan menm kondisyon li te ye avan an, lè ou fin kite li. Yon kote ki bay lojman dwe fè akomodasyon rezonab nan règ, pratik ak sèvis pou pèmèt yon moun ki genyen yon andikap itilize ak jwi kote a.
ÈSKE ANPLWAYÈ MWEN KA REVOKE MWEN OUBYEN ÈSKE MÈT KAY LA KA METE MWEN DEYÒ PASKE MWEN POTE PLENT?
Non. Li ilegal pou pran vanjans kont moun ki pote plent pou zak diskriminasyon, oubyen ki temwaye oubyen ede nan nenpòt pwosesis devan lalwa. Si ou sispèk ke nenpòt moun te pratike jan de konpòtman vanjans sa a kont ou, tanpri kontakte Divizyon an pou mande si jan de konpòtman sa a kapab genyen yon plent separe pou diskriminasyon.
KISA KI DISKRIMINASYON NAN KREDI?
Genyen plizyè fason yo kapab fè diskriminasyon kont yon moun nan domèn kredi, tankou refize bay krezi akòz de distenksyon oubyen karaktè yo ki detaye nan kòmansman ti liv sa a, oubyen bay kredi nan move kondisyon ki baze sou youn nan menm distenksyon ak karakteristik sa yo. Paske moun kapab fè zak sa yo yon fason ki pa dirèk, moun ki kwè yo kapab te fè zak diskriminasyon kont yo dwe kontakte Divizyon an pou konsiltasyon.
ÈSKE MWEN KAPAB DEPOZE YON PLENT AK YON AJANS FEDERAL AVÈK DIVISYON AN TOU DE ANSANM?
Komisyon Opòtinite Travay Egal Etazini a (ke yo konnen pi byen tankou EEOC) mete an aplikasyon lwa federal kont diskriminasyon nan domèn travay. Depatman Devlopman Lojman ak Devlopman Iben Etazini (HUD) mete an aplikasyon lwa federal kont diskriminasyon nan domèn lojman. Divizyon an mete an aplikasyon Lwa sou Dwa Moun Eta Nouyòk, ki aplike sèlman a Eta Nouyòk epi depase travay ak lojman nan domèn tankou akomodasyon piblik, lokasyon, ak edikasyon. Malgre ke lwa federal ak Lwa sou Dwa Moun ofri pwoteksyon ki gen yon ti kras diferans nan domèn travay ak lojman, genyen kèk plent diskriminasyon nan travay ak/oubyen diskriminasyon nan lojman ki kapab kouvri sou ni lwa federal ak lwa eta a. Si se nan sitiyasyon sa w ye, ou gendwa depoze yon plent devan Divizyon an pou pwoteje tout dwa ou yo.


text:
Nouvèl yo fè konnen tout preparasyon preske fin fèt pou kanaval nasyonal la dewoule ane sa a nan Kap-Ayisyen, nò peyi Dayiti, sòti dimanch pou rive madi pwochen.
Ane pase a, randevou anyèl sa a te dewoule nan pati sid peyi a, pi presizeman nan chèflye Depatman Sid la, vil Okay.
Anvwaye espesyal Sèvis Kreyòl Lavwadlamerik la, Jacquelin Bélizaire ki nan Metwopòl Nò a, pran kontak ak kèk manm komite òganizatè a --pami yo genyen minis kilti a, Josette Darguste.
Klike sou ikon ki agoch la pou w koute yon seri entèvyou Jacquelin fè ak responsab òganzisyon kanaval la ane sa a.


text:
Operasyon militè Izrayèl lanse pou l bloke atak ak kout-wòkèt gwoup militan
Hamas ap lanse sou peyi a, antre nan 6èm jounen li Jodi lendi a. Medsen
palestinyen yo di 10 moun pou pi piti mouri maten an.
Daprè sous medikal toujou, kantite moun ki pèdi lavi yo depi Izrayèl te kòmanse operasyon an mèkredi 14 novanm pase a, monte rive 87 omwen, tandiske kout-wòkèt militan HAMAS yo lanse sou izrayèl, touye 3 sivil.
Otorite izrayelyen yo fè konnen, nan sòti avyon militè yo fè pandan nannuit la pou leve maten an, yo vide koutzam sou 80 pozisyon sou tèritwa Gaza a –pami yo genyen anpil sou katye-jeneral polis ki anba direksyon gwoup militan HAMAS, mete sou pozisyon souteren kote militan yo rete pou yo lanse wòkèt sou Izrayèl, ak tinèl yo abitye itilize pou yo prepare operasyon yo.


text:
La solidarité, lo réspé la parol doné :
In l’éritaz i vo bokou plis in pla lantiy !
Matant Zélida la ékrir Justin :
Mon shèr nové, mon spès salté,
Mi domann amoin bien akoz zot, bann rouj-de-fon, zot lé vyé-zé konmsa. Alor, ala k’zot i anparl lo réspé bann valèr, l’obligasyon ténir in promès ou la fé. In promès ? Na arienk sak i kroi lé angajé, sak la fé, li lé pa la èk sa. Arzout èk sa la solidarité vizavi in pèrsone soi-dizan viktime in l’inzistis. Mon z’anfan, la politik i marsh pa koman sa ! La-dan, pli vif pli trèt ! Sak li la gagné tan myé, si li la pèrd, moushoir i mank pa dann gran sirfas. Lé vré pou tout parti, é mésyé Didier i amontr anou lo l’égzanp : zot va oir si lo Paulet Payet i sava pa dingué ! Zot va oir si d’ot ankor i rès ar pa zot lo zyé pou pléré. Tok ! Pran sa pou toi !
Justin la fé pou répons :
Mon vyé matant k’i koz arienk la boush rouvèr,
La ou la koup amoin la ! Alor estèr, ou osi, ou i anvoy la moral dingué ! Lé pa posib in n’afèr konmsa ! Mi rogrèt dir aou, dan mon parti i koz pa konmsa. In promès ? Sa lé sakré, é shak foi i gingn tyinbo, i fo tyinbo. Lé vré, ou lé pa touzour gagnan, mé ou i pé rogard aou dan la glas san rouzi, é sa sé in n’afèr inportan.
Pou la solidarité, sa in n’afèr lé bien nésésèr. In l’égzanp ?, èd la famiy in kamarad pouvoir kolonyal la mèt ali la joi, sa l’arivé dann pasé, é konbien foi kamarad té solidèr. La solidarité ankor ? Mi pans, pèrsone la pa obli la klandéstinité Paul Vergès épi sèt Pierre. Pa solman pars zot sé bann dirijan. La solidarité té i marsh galman kan bann dalon pti kolon té dann danzé.
Alor zordi, pou in plas mèr, i ansèrv payason avèk bann prinsip. Sa sé in n’afèr i fo pa. Sa sé nout l’éritaz, é kroi amoin, in l’éritaz i vo plis in pla lantiy, konm i di dan la Bible. Tok ! Pran sa pou ou !
Justin


text:
Transpòtasyon / Akomodasyon
Hello Potential Riders and Spectators of the Santa Cruz Goya Windsurfing Festival.
We are getting super pumped up for the first event of the tour to kick off! Konpetisyon an se evènman ki pi fasil pou li ale nan nan tout evènman sou vwayaj. San Jose Ayewopò (SJC) se souvan ayewopò a pi bon mache vole nan, men lòt opsyon genyen ladan SFO ak OAK. Lwe yon machin ak zanmi, oswa WOULIB AN GWOUP ak yon moun ki kondwi desann soti nan ravin lan pou transpò rekòmande.
Gen opsyon lojman plizyè, ak gen plis chans nou pral pwopaje soti yon ti jan. Davenport se vil la ki pi pre a ak Santa Cruz a se sèlman yon 20 min kondwi nan sid Waddell. Si ou se brav ase nan kan nan tan an frwa, gen yon manman an gran anpil ak gwo pòp tè kan, Bob a Pine Grove, in Santa Cruz. Nimewo yo se (831)426-2960.
Si ou ap chèche pou yon konbinezon de kan oswa opsyon nan kabin ak entènèt, Costanoa la KOA se sèlman 5 kilomèt nan Nò Waddell. Their website is costanoa.com.
Yon lòt opsyon pou konpetitè se post sou iwindsurf ke ou ap chèche pou yon chanm. Gen anpil bagay nan windseurf zanmitay nan zòn nan ki vle louvri chanm envite yo pou yo konpetitè vwayaje nan soti nan soti nan vil.
Next Waddell, AZ 85355 nan yon kat pi gwo


text:
Fè Konesans Gouvènè Andrew M. Cuomo
Andrew M. Cuomo, ki eli kòm 56yèm Gouvènè Eta New York nan dat 2 novanm 2010, gen yon angajman pou pandan tout lavi li pou sèvi piblik la, epitou li...
gen konpetans li ki pwouve kòm dirijan pou fè
gouvènman an travay pou pèp eta a.
Anvan eleksyon li kòm Gouvènè, Andrew Cuomo te travay pandan kat ane kòm Pwokirè Jeneral New
York. Antan responsab siperyè lajistis, li te fè piblik la vin gen konfyans ankò nan gouvènman an, epitou li
te fè pwoteksyon kontribiyab yo vin priyorite prensipal administrasyon li a.
Antan Pwokirè Jeneral, Andrew Cuomo te fè refòm nasyonal nan endistri prè pou elèv, li te devwale
fwod nan pi gwo konpayi asirans yo ki nan peyi a, li te pwoteje envestisè yo kont abi nan Wall Street,
epitou li te fè Entènèt gen plis pwoteksyon pou timoun yo toupatou nan peyi a. Ankèt li te mennen avèk
kouraj nan sistèm pansyon eta a te devwale anpil peryòd dizan koripsyon gouvènman an nan New York,
epitou li te kreye yon modèl pou lajan pansyon piblik toupatou nan peyi a.
Gouvènè Cuomo gen yon dosye long nan batay pou lajistis, epitou li se chanpyon nan refòm gouvènman.
Nan ane 1997, Prezidan Clinton te deziyen Cuomo pou travay kòm Sekretè Lojman ak Devlopman Iben
(HUD ‐ Housing and Urban Development). Anba administrasyon li, HUD ki te yon dlo‐dòmi biwokratik ki
te gen dechè, fwod ak abi, pou vin yon motè pou relanse devlopman ekonomik ak opòtinite pou lojman
ki pa t janm genyen anvan. Cuomo te fè gwo refòm pou fè gouvènman travay avèk efikasite ak
konpetans pandan li te ekonomize anpil milyon dola pou kontribiyab yo.
Travay Andrew Cuomo te pèmèt HUD resevwa pretijye “Rekonpans Inovasyon nan Gouvènman
Ameriken” Ford Foundation ak Kennedy School of Government at Harvard University nan twa (3)
okazyon diferan.
Antan sekretè, Cuomo te fè batay kont diskriminasyon rasyal vin yon objektif enpòtan, epi li te prezante
2 000 ka anti‐diskriminasyon tout kote nan peyi a.
Answit, Cuomo te kreye Housing Enterprise for Less Privileged (HELP) nan ane 1986, ki te vin pi gwo
founisè prive nasyon an nan lojman tranzisyon pou moun ki sanzabri yo. Selon premye travay li
avèk HELP, Majistra Vil New York la, David Dinkins, te deziyen Cuomo nan ane 1991 pou vin alatèt
Komisyon Minisipalite New York pou Moun ki Sanzabri.
Cuomo te kòmanse pratike dwa kòm yon asistan avoka distri nan Manhattan. Li te travay tou kòm yon
patnè yon kabinè avoka Vil New York, epitou li te avoka nan Fried, Frank, Harris, Shriver & Jacobson.
Cuomo te gradye nan Fordham University nan ane 1979, ak nan Albany Law School nan ane 1982.
Li se papa twa (3) fi, marasa Mariah ak Cara ak pi piti a, Michaela.
Rankontre Gouvènè Adjwen Bob Duffy
Yo te eli Bob Duffy kòm Gouvènè Adjwen (Lieutenant Governor) nan mwa novanm 2010 apre limenm ak Andrew Cuomo ki kandida sou men lis avèk li te fè yon kanpay...
avèk siksè pou dirije Eta New York. Duffy te majistra Rochester, NY depi 1ye janvye 2006. Tan li te pase kòm Majistra te distenge avèk enèji san limit, yon konfyans san mezi nan posiblite minisipalite vil la ak yon angajman pou chanje Rochester pou fè li vin “Yon Vil” (One City) kote tout sitwayen yo jwenn avantaj nan gwo richès resous li yo. Antan chèf direksyon Minisipalite Vil la, Bob Duffy te navige nan kriz ekonomik ki pi grav depi Gran Depresyon an lè li te redui depans gouvènman an, men li te amelyore sèvis yo. Anba administrasyon li, valè kay nan Rochester te ogmante, pandan barèm taks la t ap diminye. Li te redui kantite anplwaye minisipalite vil la nan nivo ki pi ba a depi administrasyon Truman, pandan li te atire anpil milyon dola nan envestisman sekrè prive a. Pwen enpòtan epòk Bob Duffy kòm majistra gen ladan lansman Pwojè Midtown Rising avèk siksè, k ap mennen biwo santral mondyal PAETEC Holdings Corp. nan anba lavil Rochester nan devlopman enpòtan Center City nan plis pase kat (4) peryòd dizan; reyalizasyon devlopman Brooks Landing apre plis pase 20 ane planifikasyon; konstriksyon biwo santral ESL Federal Credit Union nan anba lavil; ak yon kantite estab aktivite nouvo biznis toutolon koridò komèsyal vil la. Reyalizasyon li yo kòm majistra gen ladan tou gwoupman twa (3) depatman an Department of Neighborhood and Business Development ki bay anpil rannman epi ki trè efikas; ankourajman transparans ak responsablite gouvènman avèk kreyasyon Office of Public Integrity; adopsyon Sant Apèl 311 pou bay sitwayen yo aksè imedyat nan sèvis Vil la; epi envestisman nan sekirite piblik pou fè to krim grav yo rive nan pwen ki pi ba li nan 25 ane. Duffy nan Rochester’s Tenth Ward. Li te gradye nan Aquinas Institute, Monroe Community College ak Rochester Institute of Technology Apre li te antre nan Depatman Lapolis Rochester nan ane 1976, li te travay lannwit pou vin genyen yon Metriz nan Syracuse University. Li te vin Chè Adjwen Lapolis nan ane 1992 ak Chèf Lapolis Rochester nan ane 1998. Bob Duffy se pi piti a pami twa (3) frè. Limenm ak madanm li, Barbara, se paran ki gen fyète pou pitit fi yo Erin ak Shannon. Li renmen pase tan avèk fanmi li, nan lekti, ak nan kouri.


text:
Misyon Imanitè Pou Batiman HSV 2 SWIFT Nan Kap Ayisyen
HSV 2 Swift la deja debake materyèl imanitè e medikal ki vo 4 milyon dola pou òganizasyon non-gouvènmantal (ONG) ak lòt enstitisyon kap travay nan domèn medikal la, lekòl nan Mirebalais ak nan Kap-Ayisyen
Misyon Imanitè Pou Batiman HSV 2 SWIFT Nan Kap Ayisyen
Jacques Jean-Baptiste
17.02.2012
Bato ameriken HSV 2 rive nan vil Kap-Ayisyen, nan Depatman Nò peyi Dayiti, kote lap patisipe nan yon misyon Kòmandman Sid Etazini an ki rele “Eskal Patenarya Meridional 2012”. Ayiti se dènye etap nan kwazyè batiman an ki deja ale nan Repiblik Dominikèn, Salvadò, Guatemala, Pewou ak Panama.
HSV 2 Swift la deja debake materyèl imanitè e medikal ki vo 4 milyon dola nan kad yon pwojè ki rele Handclaps. Materyèl sa yo pral jwenn òganizasyon non-gouvènmantal (ONG) ak lòt enstitisyon kap travay nan domèn medikal la, lekòl nan Mirebalais ak nan Kap-Ayisyen.
Selon yon nòt anbasad amerikèn nan peyi Dayiti fè parèt, pwojè Handclaps, se yon pwogram Lamarinn Etazini pou transpòte abò bato materyèl edikasyon (founiti klasik) asistans imanitè ak don yo ranmase nan sektè prive a bay pou mennen nan peyi etranje ki benefisye èd sa a.
Batiman HSV 2 Swift la genyen yon ekipaj 90 manm; pami yo espesyalis nan domèn konstriksyon, operasyon pòtuè, espesyalis nan medsinn ak nan sekirite ki pral travay ak tokay ayisyen yo pandan vizit sa a ki dwe dire 3 semèn pou repare yon lekòl ak yon sant sante kap sèvi 14. mil abitan nan rejyon Caracol.
Pèsonèl la pral òganize tou atelye fòmasyon pou ajan Polis Nasyonal Ayisyèn nan e pou Gadkòt, diskite ak espesyalis ministè Lasante Ayiti a sou kesyon ki gen pou wè ak sante piblik e ak swen veterinè.
Nòt anbasad amerikèn souliyen “vizit batiman an antre nan kad angajman san rete Lèzetazini vizavi Ayiti e vizavi gouvènman ayisyen an e se yon repons pou priyorite otorite ayisyen yo tabli nan domèn sante ak sekirite a".


text:
Mérida, Venezwela
Santiago de los Caballeros de Mérida, Venezwela, se nan kapital la municipalité pou Libertador ak nan Eta Mérida, ak tou youn nan prensipal lavil vénézueliennes sitiye bò Cordillère nan Andes. Baze an 1558, li te fè pati de Vis-wa nan Nouvèl-Grenad ak pi jisteman nan Capitainerie Jeneral nan Venezwela li te jwe yon wòl aktif pandan lagè endepandans. Mérida kont plis pase 200 000 moun ki rete ak posede yon glasi nan vil yo gen apeprè 350 000 moun. Mérida se yon lavil ki trè touristik. Li se tou nonmen non l 'pou inivèsite, nan Universidad de los Andes, epi pou l téléphérique ki pi wo nan lemonn. Lavil la, yo jwenn yon altitude pou approximativement 1 600 mèt. Nan horizon yo, yo ka apercevoir pi wo sou tèt mòn nan peyi a, Pic Bolívar.
Touris[edite | modifier le wikitexte]
Nan festival Feria del Sol gen kote pou Mérida nan mwa fevriye. Lavil la nan kont nan anpil kote touristik: jaden botanique, nan cathédrale pou Mérida ak nan plas Bolivar, la mize pou atis modèn (Museo pou Arte Moderno) "Juan Astorga Anta", Heladería la Coromoto, mache prensipal la, téléphérique, nan plas Las Heroínas ... Lavil la kont twa pak pou lwazi trè janm konnen: nan pwofite pou anti, Los Aleros ak Montana pou Los sueños, konsa yon magazen glas (Heladería de Coromoto) antre nan Guiness ki records favè nan kantite ofri lansan (plis nan 600).


text:
Tigout Pa Tigout 1 Desanm 2009
OCHAN POU SOSYETE KOUKOUY
Ak Sylvie Michel
Ane 2009 lan, Sosyete Koukouy te deside selebre Jounen Entènasyonal Kreyòl-la angranpanpan ak dirètè-l Jan Mapou kòm mèt lakou.
Se te 3 jou selebrasyon ki merite rakonte: se pou tout lektè Ti Gout pa Ti Gout konnen lòt ane yo dwe patisipe kèlkeswa jan an pou selebrasyon sa-a pi grandyoz, pi djanm epitou pi Ayisyen toujou.
Jounen Entènasyonal Lanng Kreyòl-la, ane san an Miyami, te konmanse depi nan vandredi 23oktòb ak youn resepsyon djòl loulou, kote babakomann pa t’ manke dekoupe-kopyèz. Envitasyon Sosyete Koukouy te voye te rive sanble fanmi ak zanmi pou vin resevwa pòt drapo lanng lan ki te soti nan lòt zòn tankou Ayiti (Pierre Vernet, Ernst Mirville, Emile Celestin Megie non vanyan Togiram ak madanm ni Edèn Gedeon), ak lòt banj nan Sosyete-a, k’ ap kenbe flanm limyè koukouy yo byen klere kit se Konektikèt (Pascale Millien), Angellucci Manigat Konektikèt kit se Kanada (Michel-Ange Hyppolite non vanyan: Kaptenn Koukouy), Manno Eugène (Monreyal), Jean Robert Placide (Monreyal), Camille Rosemberg (Homestead) Se anba tonèl youn manm aktif Sosyete-a, Man Lizo (Rose Bleus) resepsyon-an te fèt.
Apre youn bèl diskou byen taye pou montre tout moùn jan deplasman yo se youn kado, Kouzin Woz te mande asistans lan kanpe pou chante wochan Desalinyèn nou an. Touswit apre, li te mande chak grenn moùn ki la al sou youn tab ki te gen plis pase 50 ti vè bouji , chak moùn pran yoùn pou y’ al depoze nan youn pisin ki nan lakou-a. Pou mwen se te youn bèl senbòl vèvè tout asistans lan te trase. Se pa de bèl , se pa de payèt lè pakèt ti bouji limen sa yo tonbe danse banda nan dlo-a, ap klere lakou-a kon koukouy klere lannwit. Ayibobo pou tout Koukouy!
Randevou te kase pou nan landemen 24 soti depi 8-è nan maten rive jouk 5-è nan apremidi. Se jounen gwo soloba/deba wounmble kote banj Mouvman Kreyòl Ayisyen yo t’ap diskite sou direksyon mouvman-an, epitou, sou ki règleman ak desizyon nèf ki ta dwe pran konsènan òtograf lanng lan.
Tousa se te tòkèt la ; chay la menm te nan dimanch 25. Anpil moùn ki konprann lajè travay Sosyete Koukouy la te bay randevou nan Pak Kiltirèl tou nèf vil Miyami sot bati pou mòd aktivite konsa. Se twouve bèl etablisman sa-a blayi gangans li dèyè do Libreri Mapou, ki se baz Sosyete-a. Gwo koze ! Koze lespwa pou peyi-n. Nan galeri etablisman an youn latriye jènjan t’ap monte desann chak gen wòl yo; sa k’ t’ ap vann liv Ayisyen, sa k’ap montre wout oditoryòm lan; sa ki t’ ap prepare tab kanbiz la pou apre pati kiltirèl la. Mwen te viv prezans jèn sa yo tankou se youn pepinyè solid Koukouy yo ap monte pou sèvi larelèv. Mwen panse si m’kòrèk, se ta va yoùn nan pi bèl reyalizasyon Sosyete-a.
Seyans lan te konmanse ak youn panèl ki te gen ladann: Profesè Pierre Vernet kòm direktè fakilte lenguistik aplike an Ayiti, pwofesè-ekriven Michel Ange Hyppolite (Kaptenn Koukouy) ki sot Kanada, ak Sheila Austin, youn espesyalis nan edikasyon ki te soti Wod Aylann.
Pwofesè Vernet te fè istorik Mouvman Kreyol la an Ayiti pou rive fè nou konprann jan bagay yo difisil pisetan anpil fwa moùn k’ap kòde kontre ak sa ki pito dekòde paske yo pa ta renmen tout moùn ka di sa k’nan tèt yo libe-libè. Kaptenn Koukouy, limenm te separe ak odyans lan longè wout lanng lan fè soti depi konmansman mouvman-an ak liv ki pibliye jouk rive lajounen jodi-a ; e kòm l’ap viv Kanada, li te plis pale de eksperyans li nan Kanada. Apre, se te tou pa Sheila Austin, youn edikatè ameriken. Madan Austin, s’on dam, dapre sa m’ tande ki tèlman apresye travay Sosyete Koukouy, deside l’ap ede group la nan ekri pwopozal pou mande konte sibvansyon pou penmèt yo gaye lanng ak kilti kreyòl-la. Nan rale li a, li mande odyans lan rekonèt kokenn chenn travay Koukouy nan kominote Little Haiti-a epitou sipòte bon jan travay sa-a k’ap ede jènn yo kenbe kilti lakay yo.
Apremidi kiltirèl la te chaje kon legba ak youn repètwa byen ajanse kote atis Koukouy t’ap defile younn dèyè lòt vin chame alafwa zòrèy ak je oditè-espektatè yo. M’ap site powèt Andre Fouad ki lè l’ap resite pwezi ba-w enpresyon se youn kouran dlo fre k’ap koule desann, fredone youn bèl melodi nan sous li. M’ap site Wanègès ki lè se tou pa-l fè-w santi gen lè Catherine Flon pa mouri. Jesler Mezidor te resisite Maurice Sixto pou nou, kanta Yolande Thomas nou te kontan tande istwa Pòtoprens nan tan lontan. Koral Sosyete-a menm ak direktè li, Kiki Wainwright, te rezève pou piblik la jou sa-a pi bèl chante li te gen nan djakout li. Kanta twoup dans Koukouy la menm, sou direksyon Nancy, se vide li vide koregrafi sou nou, younn pi bèl pase lòt, ou pa konnen kiyès pou ou pi renmen. Tout dansèz ak dansèr yo merite konpliman pou metriz yo nan reyalizasyon bèl koregrafi sa yo.
Apremidi sa-a, Jan Mapou te vle bay piblik li a youn ti goute nan pyèsteyat « Gouverneurs de la Rosee » ki soti nan woman Jacques Roumain te ekri a. Li batize li Mèt Lawouze ak kolaborasyon Pola Pean ak Kiki Wainwright.
Alòske tout moùn toujou konnen Janjan Dezire kòm bon aktè, pa gen moùn ki ta kwè Kiki Wainwright chantè-gitaris ta ka jwe teyat byen konsa. Espektak de mesye sa yo te bay nan apremidi sa-a ak lòt aktè yo tankou Ernst Registre(nan wòl Jèvilyen) se prèv se youn bann banj nan teyat yo ye: Janjan nan wòl Manuel, Kiki nan wòl Byenneme, papa Manuel. Pèfòmans aktè yo te fè asistans lan santi yo pa ka pa la lè pyèsteyat sa-a ap jwe talè konsa : youn levennman yo pa dwe rate. Touswit apre, Jan Mapou te anonse piblikasyon premye revi literè Ayisyen an Kreyòl ki se « Pawòl Kreyòl Revi Literè Sosyete Koukouy ». M’panse tout bon jan Ayisyen ki gen eskanp nan figi yo ta dwe gen revi sa-a nan bibliyotèk yo. Pou fini te gen youn bonjan resepsyon pou piblik-la kote plis pase 300 moùn manje vantdeboutonnen.
Se ak anpil konviksyon m’ap di youn kalite bèl apremidi kiltirèl konsa nou pa jwenn sa souvan. Kalite jefò ak bon jan travay devlopman lanng nou, kalite espektak kap makonnen nou ak kilti lakay, se pa nan tout bout kwen n’ ap trouve youn lòt groupman ki tankou Sosyete Koukouy ki kab fè nou jwenn sa. Kidonk, mwen ta mande tout moùn ki te la, tounen lane pwochenn ak plis moùn, m’ta mande ankò pou tout lektè Ti Gout pa Ti Gout yo fè plis jefò pou sipòte, ankouraje travay Sosyete Koukouy.
Chapo Ba pou Jan Mapou !
Chapo Ba pou tout manm Sosyete Koukouy !
Sylvie Michel (Vivie)
=====================================================
Zetwal t'ap trese ribanbèl...*
Soul machè,
Jodiya m’ap mande-w pou kenbe men-m. Si ou kenbe men-m fò, ansanm nou va refè chemen ki te konn bay kò nou ak lespri-n tout jèvrin yo . Chemen mwen vle reflache nan imajinasyon ou aswè a se chemen jaden Mòn Lopital, chemen Lamontay kote tanto nou te kòtakòt, tanto nou te younn dèyè lòt pou nou dekouvri kadans lonbray anba repozwa lawouze kristal. Se nan kannale sou wout karyann apik sa a nou te deniche youn ti kwen ki te rele nou pa-n. Youn ti basen mezi laj nou kote latè pat bezwen abiye pou l’te anbome-n ak pafen kò-l. Li pa te ni twò lwen ni twò pre lavil. Nou te nan domèn nou. Youn domèn kote alapapòt zwazo ak van konn dekore vwa yo pou yo di-n onè. Kanta pou kantik kretyenvivan menm se agogo tande zorèy nou konn ap ranmase yo. Se nan mitan ambyans sa a nou te dekouvri bèl galèt marasa a. Pyèsmounn pat vann nou li, men nou te achte-l ak foug dyougans nou epi fòs lanmou nou.
Si ou sonje byen, se sou bèl galèt sa-a, nou konn kite je nou pale pou bouch nou etan n’ap reve tout sa nou te ka fè , tout sa nou pa te fè ak tout sa nou pa p’janm rive fè. Pou di w’ sonje bèlantre tout ti pyebwa ki konn vin apiye fatig yo nan ren gwo pye bwatchenn lan pandan y’ap lage tout frechè kò yo ban nou ak lareverans katsezon an?
Dènye fwa nou te fè wout sa-a, nou pa te pou kont nou. Ou sonje « William»? Ou sonje kodak li a? Se petèt sa ki fè lapli yenyen an ta pe swente anba kouvreli mwadme a. Se te fason pa Mòn Lopital pou li te lage dlo je-l sou youn orevwa ki ta pral vire vitametènam. Oubyen tou se te fason pa-l pou l’ te di nou: “anmore pa tire foto-m”. Wi! Se konsa. Se konsa sa te konn pase chak kenz jou sou kousen fèy tout kalite :
De zetwal t’ap trese ribanbèl
Sèl konpayèl yo
bonèt lakansyèl
Nyaj toupatou
te defile
Gaye nouvèl lanmou-n
Wi Soul! Se konsa.
Se konsa solèy ta dwe kontinye klere pou tout anmore k’ap bouske wout retrèt kache anba vant Mòn Lopital. Aswè-a, ni mwen ni ou, nou younn pa nan pye Mòn Lopital; nou sou tèt Linden Avni oubyen sou bit Monwayal, n'ap pran fre peyi nou lòtbò dlo. Pandanstan, tout branch bwa lonbray nou yo dwe fin boule nan fè chabon, bati kay, fè mèb, epi tè-a, manmèl lavi, ap deboule nan dlo. Se domaj! Pou di w’ sonje?
M'ale
Kè-m sere.
M'ap panse.
Gwo Bo!
Ife * Se youn dezyèm lèz nan Lèt Ife ak Soul, 2006 (p. 5-6)
Wè Haiti en Marche senmenn pase-a pou premye lèz la.
Michel-Ange Hyppolite ( Kaptenn Koukourouj)
Manm Sosyete Koukouy Kanada
This email address is being protected from spambots. You need JavaScript enabled to view it.
=======================================================
ÈSKE AYITI REYÈLMAN BEZWEN
YON AKADEMI KREYÒL?
3èm Pati
«Potansyèl wòl inivèsite» se yon lòt pwen Tontongi touche nan atik li a, men youn ki toujou an rapò ak yon «akademi kreyòl» kote l refere a sa lòt moun di : «… pwofesè Deshommes souliye ‘yo rekonèt kreyòl la [jodia] kou lang e objè ansèyman depi Refòm Bernard la; ensèyman siperyè mete kò l nan bagay la avèk kreyasyon Faculté de Linguistique Appliquée [Fakilte Lengwistik Aplike] nan sen Inivèsite Deta Dayiti». Men kesyon nou ka poze Tontongi se : Ki inivèsite? Kisa Fakilte Lengwistik Aplike reyèlman pwodui (apre plis pase 30 ane egzistans li kote jounen jodiya li poko menm gen yon pajwèb fonksyonèl, yon bagay ki pi senp pou estoke dokiman rechèch, pou bay moun k ap fè rechèch aksè jwenn referans trapde) e pou ede nan devlopman lang kreyòl la? Nou remake Tontongi rate enfòmasyon sansib sa a ki yon engredyan enpòtan nan «reyalite Ayiti» n ap pale a.
Si n ap pale de «inivète nan peyi d Ayiti», fò n serye sou sa. Sa poko egziste vrèman. Si n di sa egziste, donk fò n ta al gade «wòl li», fò n ta al reli kèk filozòf kouwè Ortega y Gasset sou «La mission de l’université». Wi, gen kèk Ayisyen konsyan ki ta renmen wè yon «vrè inivèsite Ayiti». Mwen pa konnen si m ap gen tan wè youn avan m fèmen jè m sou tè sa a, men se rèv mwen pou m ta wè youn tout bon k ap fonksyone. Wi se rèv mwen pou m ta wè youn k ap pibliye revi syantifik chak 3 mwa, chak 6 mwa … (nan tout domèn). Se rèv mwen pou ta wè youn ki gen yon bibliyotèk tankou nenpòt inivèsite aletranje ki rele «inivèsite». Wi, youn ki gen yon bibliyotèk tankou bibliyotèk UNAM (Universidad Nacional Autonoma de México) kote mwen te gen chans vizite pandan pakou rechèch mwen nan peyi Meksik. Wi, mwen ta renmen wè yon bibliyotèk ki gen tout referans ak òdinatè (konpwoutè) pou lokalize materyèl e pou estoke materyèl rechèch. Wi, yon inivèsite k ap pibliye liv ak atik syantifik pwofesè tanzantan, yon inivèsite kote gen pwofesè ki rele pwofesè tout bon vre (pa chalatan blofè k ap grate santi, ki pa konn kijan yo ekri yon atik, kijan yo pwodui yon rechèch). Wi, yon inivèsite kote lè elèv la diplome yo rekonèt kalifikasyon lisans li an nan nenpòt inivèsite aletranje. Wi, yon inivèsite ki gen laboratwa (nan prèske tout domèn) pou elèv fè esperimantasyon nan branch espesyalite yo dekwa pou yo pa bat pakè pou tout bagay, men konprann sa y ap fè a. Jan mwen ta renmen wè yon inivèsite konsa Ayiti Cheri avan m ale nan peyi San Chapo!
Sou «Potansyèl wòl leta», Tontongi di: «Wòl desizif leta ap endispansab nan batisman yon Akademi Nasyonal Ayisyen ki djanm, ki gen vrèman yon karaktè nasyonal, e ki dispoze pou l itilize resous ak puisans leta pou l tabli e fè respekte règ ak estrikti nesesè pou kenbe misyon Akademi an». Nan ti bout paragraph sa a, Tontongi resi vin ak yon pi bon tèm, «Akademi Nasyonal Ayisyen» men nou pa bezwen fòseman yon «akademi kreyòl». Poudi nou pa gen yon ti ide deja de ‘potansyèl wòl leta asyiyen’ nan 200 ane ki sot pase yo depi Ayiti pran endepandans li? Nan kad sa a, nou wè wòl (majorite) leta Ayiti ta:
Taye banda sou pouvwa, epi fè mannèv matyavèl pou kenbe l nèt ale si l posib (yon filozofi matyavèl (Niccolò Machiavelli : jan w monte w monte epi tou rete).
Piye kès leta (san pèdi tan).
Vòlè ase lajan pou plizyè jenerasyon epi mete kòb sa a nan peyi etranje (pou Ayiti pa gen aksè a li).
Kite pèp la kannannan jan l ye a, pa alfabetize l oubyen betize l pito.
Pa kreye lekòl gratis pou «pèp gwo zòtèy la» pase edikasyon mennen revòl (kòm Jean Pierre BOYER fè konnen lè te fè inivèsite nan Sendomeng tounen kazèn),
Pa bay pèp la zouti pou l travay, pa ede l jwenn mwayen pou l travay tè, ankouraje l priye pou lapli tonbe pandan ke dlo ap gaspiye al nan lanmè yon dal kote Ayiti.
Ede peyizan kite Ayiti pou al koupe kann Sendomeng, pou al fè tout vye djòb la … Tonnè krakra, (majorite) leta ayisyen gen potansyèl sa a!
Nan fen atik la, Tontongi mansyone potansyèl wòl ekriven, atis, filozòf ak syantifik yo … kote l di: «Natirèlman, pi gwo potomitan yon akademi se ekriven, atis, filozòf ak syantifik k ap pwodui travay nan sen sosyete sivil la e ki ap anrichi lang kreyòl ayisyen an». Bon, nou ka di : kèk ti grenn ladan yo gen ti kal konsyans toujou (zòt ap pran nòt de sa) pandan majorite ladan yo pa janm fè anyen pou ede lapatri, pandan majorite ladan yo pa janm panse mete sou entènèt la menm yon sèl chapit nan liv yo ekri, pa menm yon sèl papye rechèch yo ekri (an fransè, anglè, panyòl, kreyòl [si yo ka ekri lang sa a ki lang matènèl] la) nan inivèsite pou ta ede elèv oubyen lekòl Ayiti. Wi, genyen ki gen potansyèl, men potansyèl pou ekri bèl koze an fransè, nan lang anglè ... , bèl disètasyon zewo fot an fransè (kòm Piram ta di), epi yo pa janm panse fè «ti bibliyotèk tèt gridap leta» (bibliotheque nationale d’haiti «an miniskil» ki chita nan rue du centre, Pòtoprens) kado yon grenn liv pou elèv ta gen aksè lie fè ti rechèch.
Finalman, nou panse tout moun ki gen aksè li atik sa ki yon repons a atik Tontongi sou baz yon akademi kreyòl ayisyen va fofile bay lòt moun, va pran konsyan de reyalite Ayiti ap viv chak jou Bondye mete, epi pou repanse nan ki mwayen yo menm, yo ka kòmanse mete men nan pat la pou aprann kreye, aprann pwodui sou tout fòm pou ede nan avansman Ayiti e nan benefis tout pitit li.
___________________________
Nòt.
(1). [DEJEAN, Yves. 1977. “Comment Écrire Le Créole D'Haïti”. Indiana University. Degre (grad): Ph.D. 554 p. + 1 paj CV (curriculum vitae) otè a. Direktè tèz la: pwofesè Albert Valdman. [Nòt : Collectif Paroles (Kanada) pibliye tèz sa a tou an 1980 sou fòm liv. Pibliksyon lengwistik Yves Dejean yo parèt nan plizyè jounal ak revi (aletranje kou Ayiti). -- Aspè tèz la: Lengwistik (kreyòl) ayisyen; Lengwistik aplike; Amenajman lengwistik; Kreyòl (deskripsyon); Ekriti; Fonetik-Fonoloji. -- "Travay fondamantal sou evolisyon òtograf kreyòl ayisyen : istorik reprezantasyon grafik kreyòl apati peryòd kolonyal, enkli tantativ galo-santrik non sistematik; diskisyon trè fonolojik kreyòl nan pèspektif elaborasyon yon reprezantasyon grafik otonòm a baz fonolojik; jistifikasyon anplwa òtograf Faublas-Pressoir kòm sistèm reprezantasyon adekwa". [Tradiksyon /adaptasyon kreyòl : Emmanuel W. Védrine, Indiana University. 2000].
(2). De liv rechèch Pradel Pompilus pibliye (ki site anpil fwa nan rechèch sou kreyòl) : a) Contribution à l’étude comparée du créole et du français à partir du créole haitien : phonologie et lexique (vol.I). Port-au-Prince, Eds. Caraibes.
b) Contribution à l’étude comparée du créole et du français à partir du créole haitien : morphologie et syntaxe (vol.II). Port-au-Prince, Eds. Caraibes.
(3). «Lexique créole-français». Unpublished complementary doctoral dissertation, Univesité de Paris (Sorbonne).
(4). Enstiti Kreyòl Indiana University Creole Institute. Enstiti sa a la pi rèd ap fonksyone jounen jodiya, e se gras a dokiman ki ladan mwen revize ki ede m rive mete sou pye pi gwo bibliyografi (sou sa k pibliye) sou kreyòl ayisyen (An Annotated Bibliography On Haitian Creole: a review of publications from colonial times to 2000) pase m pa t ka jwenn dokiman Ayiti (ki ta disponib) pou konplete yon tèl rechèch.
(E. W. Védrine)
N.B. Liv E W. Védrine ki nan wout : English-Haitian Creole-English Dictionary of Medical Terminologies. Diksyonè Tèminoloji Medikal (anglè – kreyòl ayisyen – anglè). Se premye gwo travay rechèch nan domèn lan ki pral ekipe medsen, enfimyè, oksilyè, etidyan an medsin, etidyan nan lekòl enfimyè, etidyan k ap etidye pou vin oksilyè (nèsizèd), moun ki nan rechèch medikal ak moun ki enterese apwofondi konesans yo nan domèn sa a. Diksyonè sa a va sèvi yo yon gwo zouti referans, yon liv tou k ap bay lektè yo apeti li plis nan dokiman rechèch syantifik nan lang matènèl la, kreyòl. Nou envite ou kontakte nou si ou ta vle pote kolaborasyon pa ou ladan. Li p ap janm twò ta paske nou konnen tanzantan yon diksyonè ka gen nouvo edisyon.
___________________________________
Ago ! Tèks sa-a pibliye do-pou-do. Nou pa ni wete ni mete. Konteni-an ak fòm ekriti-a se responsablite otè-a (JM)


text:
Ayiti-Eleksyon : Pandan jou ap pase, sanble enpas la ap pèsiste nan nivo komisyon bi-kameral ki responsab pou chwazi reprezantan palman an nan Kolèj Tranzitwa Konsèy Elektoral Pèmanan an (CTCEP). Youn nan senatè ki fè pati komisyon an, Jean-Baptiste Bien-Aimé, di Lavwadlamerik komisyonè yo lanse apèp bay prezidan 2 chanm palman an pou mande yo fè gwoup la jwenn « termes de référence » yo , dekwa pou komisyon an kapab kòmanse travay .
Yon lòt kote, yon gwoup politisyen (ki genyen ladan n fanm kou gason), te fè yon rankont nan jounen madi 26 fevriye 2013 la pou yo te fin prepare e voye bay palman an yon dokiman ki kapab tounen yon pwopozisyon-lwa.
Si palman an vote dokiman sa a, lap tounen yon lwa sou finansman kanpay elektoral ann Ayiti. Youn nan pèsonalite ki patwone e patisipe nan redaksyon pwopozisyon-lwa sa a, se ansyen minis enfòmasyon ak zafè fanm, Marie Laurence Jocelin-Lassègue, ki pale ak laprès pou l di rezon-dèt demach sa a se, antwòt, konbat koripsyon nan kanpay elektoral.
Klike sou ikon ki agoch la pou w koute yon repòtaj Rotchild François Jr. depi Pòtoprens.


text:
Nan peyi Ajantinn, plizyè milye manifestan pran lari jedi swa pou yo leve kanpe kont gouvènman Prezidan Christina Kirchner la.
Manifestan yo, ki te gen drapo ajanten nan men yo, chante eslogan kote yo di yo fatige ak eskandal koripsyon, to kriminalite a kap monte ak eta ekonomi an kap deteryore.
An menm tan tou, yo fè konnen yo pa dakò ak yon pwojè pou chanje konstitusyon an dekwa pou pèmèt Madam Kirchner ale dèyè yon 3e manda.
Youn nan manifestan yo, Juan Bautista, pale ak lapreès pou l di :
"Pèp la mete manifestasyon sa a sou pye, paske tout moun bouke ak koripsyon, ak echèk gouvènman an nan divès domèn, ak move direksyon Leta ajanten an pran. Malerezman nou pral oblije rete ak sitiyasyon sa a pandan 3 ane ankò."
Prezidan Christina Kirchner te monte sou pouvwa a an Ajantin an 2007 e li te re-eli pou yon 2e manda ane pase ; men konstitisyon ki an vigè nan peyi a jounen jodi a anpeche li ale dèyè yon 3e manda.


text:
Postila Bètran
Kontni
- 1 Postila Bètran
- 2 premye demonstrasyon
- 3 premye demonstrasyon an answa
- 4 dezyèm demonstrasyon
- 5 Majorasyon apati postila Bètran
- 6 Postila Bètran avèk de twa fòmil matematisyen Ayisyen Lainé Jean Lhermite Junior konsènan nonm premye
- 7 wè tou
- 8 Referans
Postila Bètran[edite | modifier le wikitexte]
ant yon antye n ki pi gran ke 1 e doub antye sila a , toujou gen yon nonm premye. se yon teyorèm ki te konjektire pa Bertrand e ki demontre an 1850 pou lapremyè fwa pa matematisyen rus Tchebycheff Gen plizyè varyant pou demontre teyorèm oubyen postila a . Men de ladan yo ki privilejye apròch elemantè.
premye demonstrasyon[edite | modifier le wikitexte]
premye lèm[edite | modifier le wikitexte]
premye demach la ap kondwi nou redemontre tankou yon lèm ke
pou tout n ki siperyè ou egal ak 2 avèk
Nou pale de redemontre paske se yon demonstrasyon ki te la deja ....
An nou konsidere pwodwi tout antye empè yo divize pa pwodwi tout antye pè yo ki enferyè oubyen egal ak 2n
Konfòméman ak Arnel Mercier ak Jean Marie de Koninck an desiye pwodwi sa pa P
An nou fè parèt anlè ya pwodwi ki anba a
An nou konsidere
si nou devlope prodwi nap genyen
chak faktè yo estrikteman pozitif epi yo enferyè ak 1 , kidonk pwodwi li menm tou enferyè ak 1.
sa ki bay
lè nou diseke numeratè yo ak denominatè yo :
kidonk
Nou te wè ke
Fonksyon rasin kare kwasan, nou genyen :
Inegalite dwat la demontre
li pa fè answa apèl a oken nosyon nonm premye jiska prezan sinon ke factoryèl la se nosyon de predileksyon nonm premye
Kounye an nou redemontre dezyèm pati inegalite , inegalite goch la.
An nou konsidere pwodwi sa :
chak faktè yo pozitif e enferyè ak 1, kidonk pwodwi ya globalman enferyè ak 1 .
sa ki bay
nou genyen
Inegalite goch la demontre
kidonk lè nou konbine inegalite goch la ak inegalite dwat la nou gen premye lèm
dezyèm lèm[edite | modifier le wikitexte]
An nou demontre yon dezyèm pwopozisyon sa ki va sèvi kòm lèm
An soulye ke fonksyon Tchebychèf la defini konsa
avèk ...
Nan kad sa a nou sipoze ke n
Inegalite a verifye pou n = 1 ak n = 2 .
An nou sipoze li vrè pou yon sèten
kounye a an nou konsidere
pou tou n siperyè ak 1, ekspresyon sa gen yon reyalite konkrè e se yon antye : se pa egzanp kantite souzansanm de n-1 eleman diferan ke nou ka fòme a pati de yon ansanm de 2n-1 eleman.
An nou gade byen nimeratè a ak denominatè a
Tout nonm antye non nil ki enferyè ak 2n-1 se yon divizè de nimeratè a , an patikilye tout nonm premye ki enferyè ou egal ak 2n-1 se yon divizè nimeratè a .
Menm konsiderasyon an ka fèt pou denominatè a jiska n .
An nou konsidere nonm premye p ki siperyè ak n e ki enferyè oubyen egal ak 2n-1.
kidonk yon faktè premye p ki tèl ke pa senplifye .
se donk miltipl non nil chak nonm premye tèl ke . Se donk yon miltipl non nil pwodwi tout nonm premye sila yo .
siperyè oubyen egal ak pwodwi nonm sa yo
Fonksyon Ln lan kwasant, nou genyen
tout fonksyon logaritm transforme prodwi an sòm logaritm
An nou konsidere inegalite dwat premye lèn lan oubyen dezyèm inegalite premye lèm lan
nou kapab ekri li
An nou pran logaritm Neperyen de manm yon.
Kòm se yon fonksyon kwasant, nap genyen
An nou konbine
An nou pa bliye ke nou vle demontre kòm dezyèm lèm
An nou konsidere kòm Ipotèz e an montre ke li vre pou 2n - 1 ak 2n pou tout n > 2
....
kòm
si nou gen alò
kidonk
pou tout
si lèm lan vre pou n li vre pou 2n - 1
an nou pwouve rapidman ke inegalite vre pou 2n tou .
si inegalite a vre pou li vre alafwa pou 2n - 1 ak 2n .
An nou montre kounye a si fòmil la vrè pou entèval alò li vrè pou entèval
Avan nou montre sa an nou verifye ke ingalite a vrè pou entèval
Inegalite a vre pou n = 2 selon enplikasyon avan an li vre pou ki donk li vre e pou 3 e pou 4. Pwopriyete a vre pou oubyen ankò li vre pou Pwopriyete a vre pou
Ipotèz rekirans
An nou konsidere ke inegalite sou tout entèval la e an nou montre ke li vre pou tout entèval
la tou .
An nou pran yon antye m kèlkon sou entèval
sa vle di
Nan de bagay ki ekskli yo youn lòt , nou gen youn fòseman .
m se yon nonm pè ou m se yon nonm enpè
1)
m pè
ò pa ipotèz rekirans , inegalite a vre pou tout n ki nan entèval presedan an . Inegalite a vre pou Kidonk selon premye dediksyon an li vre pou . Li vre donk pou tout m pè ki nan entèval
2)
m enpè
selon ipotèz rekirans
inegalite a vre pou tout n ki nan entèval presedan an . Inegalite a vre pou
Kidonk selon premye dediksyon an li vre pou . Li vre donk pou tout m enpè ki nan entèval
An fendkont pwopriyete a vre pou tout
Teyorèm Legendre[edite | modifier le wikitexte]
Si nou gen yon nonm premye fiks, pi gwo ekspozan k tèl ke alò
An nou demontre sa pa rekirans
fòmil la vre pou
an sipoze fòmil la bon pou epi an nou montre li bon pou
swa
selon ipotèz rekirans lan
ò
ak
enplike
Sa ki enplike
kidonk si fòmil la vre pou li vre pou kidonk li vre pou tout antye n ki pa egal ak zero.
premye demonstrasyon an answa[edite | modifier le wikitexte]
An nou montre an premye lye ke
pou chak sa ki va pwouve ekzistans de yon nonm premye pou pi piti nan entèval pou chak
An nou konsidere yon lòt fwa nonm
Oken nonm premye ki siperyè ak 2n pa yon divizè de N .
Tandiske tout nonm premye ki konpri ant n ekstrikteman ak 2n lajman divize N yon sèl fwa .
An nou konsidere n ak 2n pou nou wè kisa ki rive .
si n premye, li parèt de fwa anlè a sou fòm n ak
menm jan an li parèt 2 fwa anba a sèlman. Kidonk, n pa yon faktè de N .
Pou 2n , si 2n pa yon nonm premye.
Nan entèval oubyen ankò tout nonm premye se divizè N yon sèl fwa, paske nonm premye sa a prezante yon sèl fwa nan nimeratè a e li pa prezante nan denominatè a ,
De tout fason nou ap gen pou nou retounen sou konsiderasyon sa a .
Si nou konsidere teyorèm Legendre lan nou kapab ekri :
An nou konsidere
Pwodwi sa vo 1 paske ekspozan toujou vo 0 .
pou tout antye n > 1 , 2n pa premye kidon
pou tout
kidonk pou tout
Nou ka ekri
An nou pran logarithm Neperyen de manmb egalite ya .
An nou diseke sòm sa an 4 tèrm .
pou premye tèrm lan nou genyen :
....
kidonk
sou yon lòt ang
nou genyen sou baz ipotèz la
pou tout
An nou konsidere dezyèm sòm lan
sou yon lòt ang ,
si p = 2
nap genyen lè sa a :
kidonk tou nou tap genyen
si
An nou gade ki sa nou ap genyen
kidonk
pou e
kidonk pou tout
An nou konsidere twazyèm sòm lan
An konsidere nan ki kondisyon inegalite ki anba somasyon ak gen sans :
An nou endike dabò ke toujou egal oubyen ak zero oubyen ak 1 .
anfèt pou tout reyèl x nou genyen
egal oubyen a 0 oubyen ak 1 .
egal swa zero soit 1 .
vo 0 oubyen 1 si
An nou montre ke li vo 0 nan tout lòt ka .
ò
oubyen egal ak 1 oubyen egal ak 0
Kidonk
Pou tout
An nou konsidere katryèm sòm lan
An nou raple ke swa egal ak 0 swa egal ak 1 .
yon lòt kote
An nou gade apati de kilè toujou vo zero pou yon p fikse
, etandone ke i se yon antye natirèl ki pa egal ak 0 .
sou ipotèz
An nou raple ke
lè nou anvizaje tout estimasyon yo oswa tout estime yo nou kapab ekri :
pou tout
Li rete pou nou pwouve ke estriteman pozitif .
Nou te genyen
Anplis lè , nou genyen
yon lòt kote, , etandone ke tout nonm pè pi gran ke 2 pa premye ou di mwens pa konpoze .
Nou vin genyen :
Li rete pou nou pwouve ke manm dwat la pi gran ke zero e konsa ant n ak 2n nap va asire ke gen o mwen yon nonm premye .
An nou pwouve ekivalans lan
An nou deziye pa
An nou montre ke li pozitif pou tout
An etann fonksyon an sou tout
an nou pwouve ke
an nou pwouve tou ke pou tout
kidonk fonksyon f la estriteman kwasant
oubyen
si nou miltiplye pa
sou ipotèz an nou pwouve ke
yon lòt kote nou genyen
non genyen tou :
donk
list nonm premye superyè ou egal ak 3 epi ki enferyè ak 64[edite | modifier le wikitexte]
3,5,7,11,13,17,19,23,29,31,37,41,43,47,53,59,61
dezyèm demonstrasyon[edite | modifier le wikitexte]
Majorasyon apati postila Bètran[edite | modifier le wikitexte]
an sipoze majorasyon an vrè pou e an montre ke li vrè pou n+1
kidonk nan entèval \left[1, 2^n\right] gen o mwen n nonm premye selon ipotèz rekirans lan .
selon ipotèz Bètran an egziste pou pi piti yon nonm premye nan entèval
nou kapab di tou ke nan entèval gen pou piti yon nonm premye
gen pou pi piti n+1 nonm premye nan entèval
Anfendkont si majorasyon an vrè pou n, li vrè pou n + 1 .
.....
sa nou rele se k yèm nonm premye ki siperyè oubyen egal ak n .
Avèk , sipoze fikse an nou montre ke majorasyon an vre pou .
Anvan nou fè sipozisyon an , an nou verifye ke majorasyon vre pou k = 1
paske nan entèval li egziste pou pi piti yon nonm premye selon postila Bètran .
Anfèt si n premye,
si n pa premye
kidonk
Postila Bètran avèk de twa fòmil matematisyen Ayisyen Lainé Jean Lhermite Junior konsènan nonm premye[edite | modifier le wikitexte]
Ekspresyon nonm premye ran n selon modèl flèch Jonatan anakò avèk postila Bètran an[edite | modifier le wikitexte]
K yèm nonm premye ki siperyè oubyen egal ak n[edite | modifier le wikitexte]
premye apròch[edite | modifier le wikitexte]
Demonstrasyon...[edite | modifier le wikitexte]
nan de evenman kontrè nou gen fòseman youn . Nou kapab di ke oubyen :
oubyen
De presizyon dabò
nou gen asirans ke egziste e nou gen asirans tou ke egziste yon i nan entèval ... kote akoz majorasyon an .
dezyèm apròch[edite | modifier le wikitexte]
twazyèm apròch[edite | modifier le wikitexte]
wè tou[edite | modifier le wikitexte]
- Fonksyon ki konte kantite divizè n
- Fonksyon ki konte nonm premye ki sou fòm an+b lè a ak b premye entre yo
- Fonksyon lanmbda Liouville
- Fonksyon pi
- Fonksyon Omega ki konte kantite faktè premye ki rantre nan dekonposition yon nonm antye n
- Fonksyon omega ki konte kantite nonm premye ki diferan ki divize yon nonm n
- http://ht.wikipedia.org/wiki/Fonksyon_ki_konte_nonm_premye_ki_sou_fòm_an+b_lè_a_ak_b_premye_entre_yo
Referans[edite | modifier le wikitexte]
.....


text:
Nan peyi Lejip, plis lese-frape dewoule mèkredi 28 novanm 2012 la ant lapolis ak manifestan ki pran lari pa santèn pou denonse sa yo rele tandans diktatoryal Prezidan Mohamed Morsi, yon jou apre yon gwo kokenn manifestason ejipsyen yo te òganize pou memn rezon an.
Lapolis oblije sèvi ak gaz lakrimojèn pou l dispèse yon foul moun ki tap voye wòch nan yon ri ki pase tou prè anbasad Lèzetazini an nan kapital la, Lekèr.
Toujou nan kòmasnman jounen mèkredi a, yon lòt gwoup manifestan mete sou pye yon "sit-in" sou plas Tahrir la ki reprezante sant manifestasyon ki te dewoule ane pase a e ki te fin pa ranvèse gouvènman lidè ki te la anvan misye Morsi a, an palan de Prezidan Hosni Mubarak.
Sa pa gen lontan -pi presizeman nan dat 22 novanm pase a- Prezidan Morsi te pran yon dekrè ki ba li kèk nouvo pouvwa e ki anpeche otorite lajistis yo (kidonk, pouvwa jidisyè a) defye okenn nan desizyon li kapab pran.
Lendi 25 novanm nan, lidè ejipsyen an te rankontre ak manm Kou Siprèm nan e li te pwomèt pou l elimine yon pati nan pouvwa li bay tèt li a; pwomès sa a pa konsène otorite li nan domèn sekirite nasyonal la kote li vle genyen yon pouvwa nan limit ; sepandan li pat bay yon definisyon pou sa li konsidere kòm souverènte nasyonal la.
Gwoup opozisyon yo fè Misye Morsi egzijans pou l rantre dekrè a e yo akize li deske lap eseye dijire Lejip kòm yon diktatè.


text:
The U.S. Equal Employment Opportunity Commission
Lwa sou Diskriminasyon Kont Fanm Ansent-la se yon amannman Tit VII Lwa sou Dwa Sivik 1964-la. Dapre Tit VII-la, diskriminasyon ki baze sou gwosès, nesans timoun ou ki gen rapò avèk pwoblèm medikal ki sòti nan gwosès ou nan nesans timoun, reprezante yon diskriminasyon ilegal ki baze sou sèks yon moun. Yon fi ki ansent oubyen ki gen yon pwoblèm medikal paske li ansent, fèt pou resevwa menm trètman ak lòt aplikan ou anplwaye ki genyen menm kapasite ou limitasyon.
Yon mèt travay pa ka refize anplwaye yon fi poutèt li ta gen pwoblèm ki gen rapò ak gwosès, toutotan fi sa-a kapab byen ranpli pi gwo fonksyon ki mache ak travay li-a. Yon mèt travay pa ka refize anplwaye fi sa-a non plis paske li gen prejije kont anpwlaye ki ansent oubyen poutèt prejije lòt anplwaye oubyen kliyan.
Yon mèt travay pa gen dwa pran pwoblèm medikal ki gen rapò ak gwosès kòm yon baz espesyal pou l deside si yon anplwaye gen kapasite pou l travay. Men sèlman, yon mèt travay kapab sèvi pou sa ak tout faktè li itilize kòm baz pou l pran desizyon sou kapasite lòt anplwaye. Pa egzanp, si yon mèt travay mande anplwaye li-yo prezante yon lèt doktè pou pwoblèm ki fè yo pa ka travay, anvan pou li ba yo konje-maladi oubyen peye yo benefis pou maladi, mèt travay-la gen dwa egzije menm lèt sa-a tou nan men anplwaye ki gen yon pwoblèm medikal poutèt yo ansent.
Si yon anplwaye pa kapab fè travay-li pandan yon peryòd paske li ansent, mèt travay-li fèt pou trete li menm jan li trete nenpòt lòt anplwaye ki genyen yon pwoblèm pwovizwa; pou patwon-an fè sa, pa egzanp, li ka bay anplwaye-a fè yon travay modifye, oubyen yon travay diferan, li ka ba li konje-maladi oubyen konje san peye.
Anplwaye ki ansent-yo fèt pou jwenn pèmisyon pou yo kontinye travay toutotan yo kapab fè travay-yo nòmalman. Si yon anplawye te absan nan travay-li poutèt yon pwoblèm ki gen rapò avèk kòmansman yon gwosès epi li refè, mèt travay-la pa gen dwa egzije pou li rete an konje jouktan pitit-la fèt. Yon mèt travay pa dwe genyen yon règleman ki entèdi yon anplwaye retounen nan travay apre yon akouchman pandan tout yon peryòd ki fikse davans.
Patwon-yo fèt pou konsève travay yon anplwaye ki an konje pou gwosès pandan menm longè tan li abitye rete tann yon anplwaye ki gen konje-maladi ou konje-andikap.
Tout asirans sante yon mèt travay bay anplwaye li-yo fèt pou kouvri depans pou pwoblèm medikal ki gen rapò ak gwosès, sou menm baz ki sèvi pou peye pou lòt pwoblèm medikal.
Patwon-an pa oblije bay asirans sante pou depans ki fèt pou dilatasyon (avòtman), sòf si lavi manman-an (te) an danje.
Patwon-an fèt pou ranbouse depans ki fèt pou gwosès menm jan li ranbouse depans ki fèt pou lòt pwoblèm medikal, kit pèman-an fèt sou yon baz fiks, kit li reprezante yon pousantaj nan yon pri rezonab e nòmal.
Mèt travay ki bay asirans-la kapab limite kantite lajan-an pou l rete egal-ego ak pri asirans pou lòt pwoblèm medikal. Pèsonn pa ka oblije mèt travay-la bay plis lajan,ni yon pousantaj ki pi gwo.
Si plan asirans-sante-a pa kouvri peman pou pwoblèm medikal ki te deja egziste anvan asirans anplwaye-a te antre ann aplikasyon, mèt travay-la gen dwa refize peye pou depans medikal ki fèt (ou dwe fèt) pou yon gwosès ki (te) deja egziste.
Mèt travay-yo fèt pou ofri madanm yon anplwaye menm kalite benefis sante yo ofri mari yon anplwaye.
Se pa anplwaye ki marye sèlman ki fèt pou resevwa benefis pou gwosès. Nan yon travay ki anplwaye fi sèlman, mèt travay-la fèt pou ofri benefis pou pwoblèm medikal ki gen rapò ak gwosès si li ofri benefis pou lòt pwoblèm medikal.
Si yon mèt travay ofri benefis pou anplwaye ki an konje, mèt travay sa-a fèt pou l ofri menm benefis-yo pou anplwaye ki an konje pou pwoblèm medikal ki gen rapò avèk gwosès.
Anplwaye ki gen pwoblèm medikal ki gen rapò avèk gwosès fèt pou resevwa menm trètman ak lòt anplwaye ki pa ka travay pandan yon bout-tan; se benefis yo bay pou ansyènte, vakans pwograme, ogmantasyon, epi benefis pou andikap pwovizwa.
Komisyon Ameriken pou Chans Egal nan Travay-la pibliye nòt ki ka gide moun nan fason pou yo entèprete Lwa Sou Diskriminasyon Poutèt Gwosès-la (29 CFR 1604.10) -pami nòt sa-a yo, genyen kesyon ak repons sou lwa sa-a.
Moun ka pote plent kont diskriminasyon ki fèt poutèt gwosès nan nenpòt biwo rejyonal Komisyon Ameriken pou Chans Egal nan Travay-la (U.S. Equal Employment Opportunity Commission). Gen biwo rejyonal nan 50 vil nan tout Etazini e moun ka jwenn telefòn biwo sa-yo nan pi fò annyè telefonik sou ribrik "Gouvènman Ameriken" (U.S. Government). Pou moun jwenn enfòmasyon sou tout lwa EEOC fè aplike, yo ka telefone gratis nan nimewo sa-a: 800-669-EEOC. Nimewo TDD gratis EEOC-a se 800-800-3302. Si moun fè demann-nan, yo ka jwenn dokiman sa-a sou lòt fòma.
Janvye 1994 EEOC-FS/HC-2
This page was last modified on July 21, 2003.
Return to Index Page


text:
Nan peyi Lejip, lame ap pran dispozisyon pou l ranfòse sekirite alantou palè nasyonal la, nan moman opozisyon an lanse apèl pou l mande plis manifestasyon kont prezidan Mohamed Morsi.
Nan kòmansman jounen 7 desanm 2012 la, yon sòlda te kòmanse plase blòk an beton ak kloti an fil de fè toutotou perimèt palè a nan kapital la, Lekèr.
Otorite yo pran nouvo mezi sekirite sa yo kèk èdtan aprè Prezidan Morsi te fè yon diskou nan televizyon kote li fè pèp la konnen li pap tolere zak asasina ni sabotaj, e li ensiste pou l di dyalòg se sèl solisyon pou kriz konstitisyonèl peyi a ap travèse a.
Misye Morsi di:
“Mwen pap janm pèmèt pèsonn touye moun ni detrui enstalasyon piblik yo. Mwen pap janm sede devan sila yo kap mande ranvèsman yon gouvènman pèp la te eli lejitimman, ranvèsman yon pwojè sosyete pèp la te chwazi an tout libète. »
Mohamed Morsi kontinye pou l di gen 7 moun ki mouri tansike plis pase 700 lòt blese depi manifestasyon yo te kòmanse.


text:
Ondlèt
Non komen ({{{rejis}}})
Se yon objè matematik ki te kreye pa Alèks Gwòsman ( Alex Grossman) epi Jan Mòlè ( Jean Morlet) nan ane 1980 yo. Li itilize nan trètman sinyal pou retire epi trete enfòmasyon ki nan yon imaj oubyen yon sinyal an jeneral.
: Gade tou Daubechies, Haar, Stephane Mallat, Jean Morlet, Alex Grossman, trètman sinyal, konpresyon imaj, JPEG 2000
remak: Ondlèt yo genyen anpil anpil aplikasyon sou yo : konpresyon, trètman kalite bri, imaj
Men konsa pou nou ekri definisyon yo (
gade modèl sa):
{{Definisyon
|fanmi=
|rejis=
|domèn=
|sans=
|Fichye=
|gade=
|nòt=
|referans=
}}
Ede nou soutni yon pwojè diksyonè kreyòl, yon kreyasyon lib : Wiksyonè kreyòl
Se yon objè matematik ki te kreye pa Alèks Gwòsman ( Alex Grossman) epi Jan Mòlè ( Jean Morlet) nan ane 1980 yo. Li itilize nan trètman sinyal pou retire epi trete enfòmasyon ki nan yon imaj oubyen yon sinyal an jeneral.
Ou ap di "Wavelet" ann anglè.
Yon ondlèt se yon fonksyon
nan espas tout fonksyon ki genyen enèji fini (e.g. ) ki genyen tou :
valè
mwayèn li se 0 (zero) :
Nòm li se inite, yonn :


text:
Nan Hollywood, Los Angeles, dimanch swa sete dewoulman seremoni remiz Pri Oscar yo –swa pri pou film ki sòti nan endistri sinema ameriken an ak sinema mondyal la pandan 12 mwa ki pase yo.Sete 85èm edisyon remiz pri sa yo ki rele Academy Awards.
Youn nan gwo sipriz sware a, se pa chwa meyè aktè ane a, Daniel Day-Lewis pou wòl li nan film Lincoln; se pa chwa meyè aktris ane a, ki ale jwenn Jennifer Lawrence pou wòl manmzèl nan film Silver Linings Playbook; men sete yon moman nan pwogram nan kote Premyè Dam amerikèn nan, Michelle Obama, te parèt depi la Mezon Blanch pou l anonse film ki ranpòte Pri Meyè Imaj ane a.
“Kounyela a, se moman nou tout tap tann nan: E Oscar la ale jwenn: Argo”.
Se konsa Madan Obama te anonse gayan pri ki al jwenn film espesyalis yo konsidere kòm pi bon pami pi bon yo pou kategori imaj la. Se yon doub sipriz, puiske majorite obsèvatè yo --e menm moun ki abitye ak koulis Hollywood yo-- te panse distenksyon sa a ta pral jwenn pito Lincoln, film sineas veteran Steven Spielsberg, ki rann omaj pou 16èm Prezidan Lèzetazini an, Abraham Lincoln. Men omaj la ale jwenn pito Argo, yon film ki gen kòm sineyas/reyalizatè Ben Affleck, yon nouvo veni preske sou plato direktè sinema yo nan Hollywood.
Argo prezante yon trajedi politik ki pase nan istwa relasyon entènasyonal modèn Lèzetazini sou non « Kriz Iranyèn nan », swa istwa kèk diplomat ameriken ki te nan Teheran, kapital Iran, an 1979, ane kote revolisyon islamik iranyèn nan te kòmanse. Jèn militan revolisyonè iranyen yo te pran diplomat sa yo an otaj pandan plis pase yon lane. Men, yon ekip ajan CIA te lanse yon misyon kote yo te fè tèt yo pase kòm sitwayen kanadyen; yo te ale nan Teheran e yo te jwenn mwayen fè yon demi-douzèn nan diplomat ameriken yo kite peyi a.
----------------------------------------------
Argo se pa sèl move sipriz pou Steven Spielberg. Kritik yo te prevwa misye ta pral ranpòte Pri Meyè Sineyas la; men pri sa a al jwenn pito Ang Lee pou yon film ki rele The Life of Pi. Pri Meyè Segon Wòl Feminen an al jwenn Ann Hathaway pou wòl li nan Les Misérables, tandiske aktè otrichyen Christoph Waltz ranpòte pri Meyè Segon Wòl maskilen an pou pèsonaj li jwe nan film Django Unchained.
Premyè Dam amerikèn nan, Michelle Obama, deklare: “Film ki jwenn nominasyon pou Pri Oscar yo ane sa a, se film ki fè nou ri; se film ki fè nou kriye.”
Animatè sware a sete Seth MacFarlane.


text:
WASHINGTON, DC—
Mezon Blanch lan ak opozisyon repibliken nan Sena a jwenn yon akò "dènye minit" nan nuit lendi pou louvri madi premye janvye 2013 la sou kesyon ogmantasyon taks ak rediksyon otomatik depans gouvènman federal la–yon devlopman ki ka pèmèt peyi Etazini evite jodi a "falèz fiskal la".
Kounye a rete pou Repibliken nan Chanm Depite a, kote opozison repibliken an gen majorite kontrèman ak nan Sena a, apwouve dokiman an. Prezidan Barack Obama bat bravo pou vòt Sena a anfavè akò a e li mande depite yo swiv egzanp Gran Kò a "san pèdi tan".
Lendi swa, apre anpil negosyson difisil, vis-prezidan Joe Biden ak lidè minorite républiken nan Sena a, senatè Mitch McConnell, siyen yon konpwomi pou ogmante taks sitwayen ameriken "kap byen mennen yo" epi ranvwaye pou 2 mwa tout rediksyon (mezi osterite mare-senti) nan bidjè depans gouvènman an.
Sena a vote pwoposition an avèk yon gwo majorite: 89 vwa pou, 8 kont.
Si chanm bass la apwouve dokiman an tou madi premye janvye a, peyi Etazini va evite konsekans "falèz fiskal la, sètadi gwo ogmantasyon taks pou tout kontribyab ameriken, akòz e paske tout egzanpsyon fiskal prezidan George W. Bush te bay pandan administrasyon li a, sa genyen anviwon yon dizèn lane, rive nan bout yo e gouvènman an oblije koupe anpil nan depans li, jan yon akò Kongrè a te adopte an 2011 egzije li. An 2 mo 3 pawòl, sa yo rele Ozetazini: Fiscal Cliff ou Falèz Fiskal la.


text:
Klike Kouri al nan byen vit kite sit sa a. Aprann plis
Pou èd touswit, tanpri rele Liy Dirèk pou Vyolans Domestik nan Florid la nan 1-800-500-1119
Pwojè
Inisyativ Riral Nan Tout Eta FCADV
Moun ki sòti anba vyolans domestik epi seksyèl nan zòn riral yo sé yo ki pami pi izolé ak frajil nan Eta Florid la. Inisyativ Riral Nan Tout Eta FCADV a fèt pou amelyoré sekirité pou moun ki sové soti nan vyolans domestik ak timoun yo ke yo te bat nan kominoté riral yo. Sé Inisyativ sa a ki bazé sou yon modèl kominotè òganizé kijan patnè kominoté a, jidisyè, ak lalwa vini ansanm pou yo eksploré epi meté an aplikasyon estrateji ki bay sivivan vyolans domestic yo kowòdoné ak sèvis kominotè.
Zòn riral yo fè fas a pwofon baryè ekonomik, jeyografik , ak sèvis ki fè li difisil pou yo kréyé, ranfòse, kenbé, oubyen elaji sèvis asistans viktim yo. Patnè FCADV ak sant sètifye vyolans domestik nan kominoté riral yo ranfòse sèvis pou moun ki chapé nan pati ki pi nan zòn riral nan Florid la. Klé éléman nan chak pwojè nan zòn riral yo enkli pou diminyé izolasyon jeyografik ak sosyal yo ki souvan eksperyansé pa moun ki sové nan seksyon riral yo, devlopé yon repons ki kowòdoné nan kominoté a ki adresé bezwen sivivan yo, ògmanté responsablité kriminèl la, ak kréyé pwogram kiltirèl ak lengwistik ki aksesib pou adresé bezwen nan popilasyon yo ki tradisyonèlman defavorizé nan kominoté riral yo.
Pwojè Riral/Defavorizé FCADV
Pwojè Riral/Defavorizé FCADV a kréyé yon opòtinité inik pou sèten kominoté chwazi nan Florid la pou ògmanté resous, sèvis, ak defansè ki disponib pou sivivan vyolans domestik, vyolans kourtwazi, atak seksyèl, oswa aselman k ap viv nan kominoté riral yo ak/oswa zòn defavorizé. Pwojè sa a ap travay pou asiré sèvis ki nesesè, pwogram, ak anviwònman ki disponib ki pèmèt pou sèvis enpòtan ki apwopriye, san danje, epi lengwistik ak kiltirèl pou moun ki sové yo.
Sivivan k ap viv nan zòn riral yo fè fas a defi ki inik nan resevwa sèvis pwovizyon ki apwopriyé yo. Izolasyon jeyografik la, estrikti ekonomik, fò presyon sosyal ak kiltirèl, ak mank de sèvis ki disponib siyifikativman konpozé pwoblèm sa yo konfwonté pa moun k ap chèché sipò ak sèvis nan fen vyolans la nan lavi yo. Anplis de sa, baryè yo menm kréyé difikilté pou bayè ki bay victim yo sèvis ak lòt sèvis sosyal pwofesyonèl nan idantifyé sivivan yo.
Pwojè Riral /Defavorizé FCADV a espesyalman sipòté sèvis dirèk pou moun ki sové nan kominoté ki pi izolé nan Eta Florid la. Pwojè yo travay pou amelyoré sèvis asistans ki déja égzisté ak fè pwomosyon pou ogmantasyon nan entèvansyon, defans dwa moun ak lòt sèvis sipò pou sivivan vyolans kourtwazi, agresyon seksyèl , aselman ak/oswa vyolans domestik ki pote opsyon sèvis lengwistik ak kiltirèl ki apwopriyè nan kominoté defavorizé ki nan zòn sèvis yo
Kounyé a, FCADV ap kolaboré ak òganizasyon sa yo nan kominoté atravè Pwojè Riral/Defavorizé FCADV:


text:
Nasyonzini fè konnen atak rebèl yo te lanse sou anplwaye leta nan Afganistan te sibi yon ogmantasyon 700 pou san pandan ane 2012 la, alòske atak sou sivil yo te diminye pou lapremye fwa nan 6 zan.
Nan yon rapò Misyon Nasyonzuni nan Afganistan an (UNMA) pibliye chak ane sou dosye a, li di 2 mil 754 fonksyonè gouvènman an te mouri nan atak sa yo ane pase.
Misyon an konsidere kòm twoublan asasina sible direktè jeneral ak sou-direktè jeneral Depatman Zafè Fanm nan nan mwa jiyè ak mwa desanm 2012.
Daprè rapò a, rebèl yo responsab lanmò 81 pou san kantite sivil ki te pèdi lavi yo nan ane 2012 la, tandiske 8 pou san te tonbe anba men fòs l’OTAN yo ak lame afgan an.
Rapò sa a atire atansyon sou le fèt ke rès viktim sivil yo (swa 11 pou san) te tonbe anba men swa rebèl yo, swa twoup kowalisyon entènasyonal la oubyen ankò anba men sòlda afgan.


text:
Gwadada paroles
Paroles de la chanson Gwadada :
An Gwadada a lè la biten-la haut
An Gwadada a lè la biten-la cho
An Gwadada a lè la biten-la haut
Gwada, Gwada cho
An Gwadada,
Tin an paket a biten ka fet
Tini bon mé mové ka fet
Lésé mwen di zòt ka'y ka fet
An Gwadada,
Tout moun-la menm vlé vin P.D.G
Tout moun-la menm vlé dirijé
Mé sé ti moun a mè ki priviléjyé
An Gwadada,
Ni an paket a moun au chômage
Yo ka met tout moun adan kaj,
kon si nou sé dé chyen anrajé
An Gwadada,
Dé tou piti ti boug Lacroix rantré Baimbridge pou fè an ka
É pon moun menm pa sav pourquoi ?
An Gwadada,
Yo obligé konstrui lajòl à Baie-Mahault
Paskè biten-la cho
Paskè biten-la haut
Paskè biten-la cho
An Gwadada,
Tout boy ka fè yo pasé pou dé bad boys
Paskè skettles enmen bad boys
Gwadada,
Tout le temps dé tourist ka fè yo braké
Gwadada,
Sé pou sa yo di Destination danger
An Gwadada,
Dépi ni an grèv vil-la, yo ka'y pété
An Gwadada ho, An Gwadada ho
An gwadada,
A lè la ni an paket makoumè
Plen jeun ti boug ka fè makoumè
Paskè i ni lagen an makoumè
An Gwadada,
An paket a ti manmzel
Yo fier d’être skettle
Yo ka ?????? pou matériel
An Gwadada,
Ou té ké di kè téni an guerre
Ou pé ranpli an France-Antilles yen ki évè fait-divers
An Gwadada,
Pou nenpot ki biten yo pé ba'w kou
Yo ka fè'w sorcier pas jalou
Menm an lari-la yo ka fè vaudou
An Gwadada,
A midi yo ka braké Cora
Kagoul, tout biten kon Ninja
Mé tout moun sav ki moun ki fè sa
An Gwadada,
Moun ka bat polis
Moun ka bat konplis
Moun ka évadé menm an Palais De justice
An Gwadada,
Ki ou ka chanté Zouk, Rap ou bien Ragga
Si ou pa bon, yo ka di’w BOOUUUU !!!! pa rété la
An Gwadada,
Polis ka vini lè tout biten ja fini
Paskè yo ka di’w kè mwen ni an fanmiy a nourri
An Gwadada,
Lè ou tann eleksion ka rivé
Si larout bon san ka koulé
Paskè yo ka fè bon sòsié
An Gwadada,
Pratiquement pon swaré pa ka maché
Paskè sèten moun vlé pa péyé
Tout moun-la sé pòt-la yo vlé pété
An Gwadada,
Fann tjou a entel
Mé pa ta Angela,
Paskè yo ké monté komité pou tjwé concert-la
An Gwadada,
Pour l’abolition de l’esclavage
Yo maré an blan kon sauvaj anba pyé a stati a Ignace
An Gwadada,
Tout moun-la malad
Tout moun-la menm bad
Tout moun-la menm tchad
Tout moun-la malad ho
An Gwadada,
Plen moun a kravat ka fimé cocaïne, héroïne
Méfié’w paskè tini bon vermine
An Gwadada
(pon)
Ho ho ho
An Gwadada,
Dépi vou menm ni moto aw
An chivé gréné, an locks an tet aw
Tout moun ka pran’w pou an bad man
An Gwadada,
Ni sa ka di ragga sé violans
Sé vré
Adan an sans
Nou ka di vérité é vérité ka blésé
An Gwadada,
An paket a moun menm ka'y Légliz
Pou fè kankan si Marie-Lise
Pa palé dè ti fi a Elise
An Gwadada,
Pon moun pé pa goumè main à main
Yo ka'y pran gun pou lé vwazen san menm sonjé à demain
An Gwadada,
Yo pa ni respè pou lé dé roues
Pas lé dé roues ka fè lé fou
ka roulé si an sel roue
An Gwadada, An gwadada, An Gwadada. yeah !
An Gwadada a lè la biten-la haut
An Gwadada a lè la biten-la cho
An Gwadada a lè la biten-la haut
Date: Aujourd'hui
Aucun commentaire ! Si tu veux etre le premier à mettre ton commentaire, tu peux le poster en utilisant le formulaire ci-dessus.


text:
Komisyoné Audrey M. Edmonson dirije avék siksé yon jefó netwayaj katye nan Liberty City
Photo Caption: Komisyonè Edmonson koumanse netwayaj nan kwen N.W. 18 Aveni ak 63 Street
Nan yon kokenn jefò pou fè koridò NW 18zyèm Aveni ki ant 62zyèm ak 71zyèm Street yo vin plis an sekirite ak pi pwòp, Komisyonè Audrey M. Edmonson dirije wityèm netwayaj li nan katye Liberty City jou 31 janvye 2013. Akonpaye pa yon ekip ki gen ladan li Depatman Travo Piblik ak Sèvis Sanitasyon Konte Miami-Dade, Lapolis ak Ranfòsman Kòd, epi lòt antite ki enkli Miami Service Corps., Komisyonè Edmonson pwomennen nan koridò komèsyal ak rezidansyèl yo pou netwaye debri, bay sitasyon a pwopriyetè kay ak biznis ki pa an konfòmite yo, epi koze ak rezidan yo ak mèt biznis yo pou konnen kisa katye a bezwen.
Photo Caption: Manm Miami Service Corps yo k’ap netwaye yon teren abandone nan N.W. 63 Street
Foto pa Marta Martinez-Aleman


text:
Ann Afrik de Lwès, divès peyi voye twoup militè yo nan Mali pou ede lame malyèn nan repouse militan rebèl kap avanse sou plis rejyon nan pati sid peyi a. Oparavan, anons te fèt pou di se jous nan mwa septanm 2013 la twoup wès-afriken yo tap gen pou ale nan Mali; sepandan, Sonny Ougo, direktè kominikasyon Kominote Ekonomik Eta Wès-Afriken yo, fè Lavwadlamerik konnen yon afè de 3 mil òm jwenn otorizasyon Konsèy Sekirite l’ONU an pou yo ale nan vil malyèn Diabaly depi lendi 14 janvye 2012 la.
Menm lendi 14 janvye a, anbasadè Lafrans nan Nasyon Zini, Gérard Araud, pale pou l di jeneral nijeryan ki gen pou dirije twoup wès-afriken yo deja twouve li nan kapital Mali a, Bamako. Lòt peyi ki pwomèt pou yo voye sòlda tou, se Nijèr, Bourkina Faso avèk Senegal.
Bò kote pa l, minis defans fransè a, Jean-Yves Le Drian, deklare rebèl yo te mete men sou vil Diabaly ki sou yon distans 400 kilomèt o nò Bamako aprè yon batay fewòs ak sòlda malyen yo. Sepandan, minis la kontinye pou l di operasyon militè Lafrans lanse nan peyi a ap bay bon rezilta; saprè li, operasyon sa a ap mache jan prezidan François Hollande te prevwa l la.
Lòt reyaksyon sou sitiyasyon-an nan Mali: Minis defans ameriken an, Leon Panetta, pale lendi 14 janvye a pou l di Lèzetazini pare pou l ofri asistans lojistik bay twoup fransè ki nan Mali yo; dayè, Washington deja ap fè fransè yo jwenn enfòmasyon gras ak imaj kèk aparèy telegide ameriken ap ranmase nan rejyon an. Yon lòt kote, Sekretè Jeneral l’ONU an, Ban Ki-moon, di li byen akeyi desizyon Pari pran pou l voye twoup nan Mali-a. Mesye Ban espere aksyon sa a va rive bloke ofansiv rebèl yo.


text:
WASHINGTON, DC— Premye fevriye 2013 la, ansyen senatè John Forbes Kerry prete sèman kòm 68èm Sekretè Deta Etazini. Misye Kerry te oikpe pòs Prezidan Komisyon Afè Etranjè Sena a anvan prezidan Barack Obama te nonmen li nouvo chèf diplomasi Lèzetazini pou ranplase madam Hillary Clinton ki demisyonnen nan pòs la.
Depi plis pase yon syèk, se premye fwa Prezidan Komisyon afè etranjè a okipe fonksyon sa a.
Sekretè Deta Kerry antre nan Depatman Deta apre 28 lane nan Sena Etazini an kòm reprezantan Eta Massachusetts, ki sou kòt Nò-ès Etazini.
Pandan 4 dènye ane yo, se li ki te alatèt Komisyon Afè Etranjè Sena a.
Misye Kerry te pran nesans 11 Desanm 1943 nan«Lopital militè Fitzsimons» nan bouk Aurora, Eta Colorado. Li se youn nan 4 pitit defen Rosemary Forbes Kerry ak Richard Kerry--yon ansyen responsab nan Sèvis Etranje.
Kèk mwa anvan l’ te pran diplòm li nan Inivèsite Yale, John Kerry te anwole tèt li nan Lamarin Etazini e l te patisipe nan misyon aletranje 2 fwa.
Li te pran pa nan konba kòm kapitèn yon bato rapid ki tap fè patwouy sou flèv nan Delta Mekong nan (Rejyon Endochin). Lè l te retounen nan peyi li apre lagè Vyetnam nan, peyi a te dekore l ak yon etwal ajan e ak yon etwal bwonz ki gen yon V sou li ki vle di li te patisipe nan Konba. Kaptèn Kerry resevwa tou 3 meday « Purple Heart », yon Onè Kongrè Etazini an desène ansyen konbatan ki te akonpli misyon yo ak onè e kouraj nan konfli kote Etazini te enplike.
Lè msye Kerry te retounen Ozetazini, li te denonse ak fòs lagè Vyetnam nan.
Sou envitasyon chèf Komisyon an, ansyen konbatan an te fè depozisyon devan Komisyon Afè Etranjè Sena a, yon depozisyon chaje ak emosyon kote li te poze yon kesyon ki te touche anpil-anpil asistans la: ‘’Kouman nou ka mande yon nonm pou l tann tou pa l pou l mouri an dènye pou yon erè ?’’
Senatè Kerry te lite tou san rete anfavè tokay veteran li yo kòm youn nan fondatè asosyasyon « Veteran lagè Vyetnam » nan Ozetazini e, antanke Senatè ameriken, li te batay pou asire tout ansyen konbatan jwenn konpansasyon pou sèvis yo rann peyi yo.
Li te goumen pou Kongrè a pwolonje Lwa G.I.la ki pèmèt veteran lagè yo ale nan Inivèsite pou yo ka sòti ak yon diplòm Edikasyon Siperyè nan men yo e jwenn meyè tretman posib pou maladi PTSD a (Post Traumatic Stress Disorder), ki se chòk sikolojik (traumatisme) k ap trakase sèvo moun ki te sibi gwo chòk emosyonèl pandan misyon yo sou chann’d batay yo atravè lemond.
An 1976, msye Kerry resevwa diplòm avoka li nan lekòl de Droit « Boston College ».
Li te okipe pòs kòm Komisè Gouvènman awondisman Middle Essex, nan eta Massachusetts, kote li te lite kont krim òganize, defann dwa viktim yo e kreye yon pwogram tretman sikolojik pou moun viktim kadejak yo.
An 1982, misye Kerry te eli Lyetnan-Gouvènè Eta Massachusetts, kidonk Asistan-Gouvènè a, e 2 lane apre li te ranpòte eleksyon senatoryal yo pou l vini reprezantan Massachusetts nan Chanm Wot Etazini an kote li ta pral pase 28 an.
An 2009, li te monte prezidan Komisyon Afè Etranjè Sena a, kote li tounen yon lidè nan Gran Kò a sou tout sijè enpòtan ki konsène politik etranjè ak sekirite nasyonal Lèzetazini, tankou sou Afganistan ak Pakistan, e sou politik pou anpeche zam nikleyè simaye nan lemond, e sou pwoblèm rechofman klima a sou planèt tè a.
Kòm prezidan Komisyon an, li te kontinye travay li te reyalize anvan sa nan Sena a, antwòt, nan ede konsyantize opinyon piblik la sou eskandal lavant zam Iran-Contra a e sou wòl lidè li te jwe nan lit kont maladi SIDA a atravè lemond.
Antanke lidè Komisyon Sena a deziye pou okipe afè prizonye lagè ak solda ki disparèt nan lagè yo, li te travay pou l aprann laverite sou sò solda ki te disparèt pandan lagè Vyetnam nan e pou retablisma relasyon diplomatik ant Etazini ak peyi sa a.
An 2010, Kòm Chèf Komisyon Afè Etranjè Sena a, John Kerry te jwe yon wòl enpòtan nan ratifikasyon Nouvo trete START la (Trete pou Rediksyon Zam Estratejik yo) ak Larisi---yon akò enpòtan anpil e ki te ede 2 peyi yo evite yon konfwontasyon nikleyè danjere nan epòk lagè frèt ak ansyen l’Inyon Sovyetik la.
Jounal New York Times ekri gras ak sèvis li kòm prezidan komisyon an misye « Kerry pratike kounye a pwòp stil diplomasi pa l antanke chèf Komisyon Afè Etranjè a, men tou, yon fason remakab, kòmkidire yon manm ki pa regilye nan ekip Sekirite Nasyonal Prezidan Obama a ki te voye l jere kriz apre kriz nan zòn danjere tankou Afganistan, Pakistan ak Soudan.’’
Pandan 28 ane li pase nan Sena a, msye Kerry te dirije divès Sou-Komisyon sou rejyon Azi ak Pwòch Oryan an, kote li te ekri e fè adopte anpil pwojè-lwa sou trafik dwòg entènasyonal, lavaj lajan zòt fè nan move kondisyon, sou èd imanitè ak chanjman klima a.
Li te ede negosye tou ak tribinal l-ONU sou masak pa bann e pa pakèt yo pou jije moun ki te komèt krim lagè nan peyi Kanbòdj yo.
Senatè John Kerry te okipe gwo pozisyon nan Komisyon Finans, Komès, ak Ti Biznis la, e li te manm Komisyon ant 2 prensipal pati politik yo (Demokrat ak Repibliken) k ap travay pou redwi defisi a, kote li te travay ak 2 pati yo pou eseye redui dèt peyi a e bay ekonomi amerikèn nan jarèt. Anvan l kite Sena a, Msye Kerry se te 7èm Senatè pi wo plase nan Gran Kò a.
Msye Kerry te kandida Pati Demokrat la pou pòs Prezidan Etazini nan eleksyon prezidansyèl 2004 la.
Sekretè Deta Kerry ekri plizyè liv ki te vann kou pate cho, antwòt, A Call to Service: My Vision for a Better America, (Yon Apèl pou m Sèvi: Vizyon pa m pou yon pi bon Etazini) epi This Moment on Earth, (Moman Sa a sou Tè a--- yon liv sou anviwònman an li te siyen ansanm ak madanm li, Teresa Heinz Kerry.
Ansanm, koup la fyè deske li fòme yon fanmi kote tout manm yo fè yon sèl--sètadi, 2 pitit fi, 3 gason ak 3 pitit pitit li yo.


text:
Freedom of Expression
Daprè sa yo fè konnen mwens ke yon tyè nan 16 milyon dola (1/3 of $16 Million) , Wyclef te resevwa nan Non profi Oganizasyon Yele Haiti, k'al jwenn viktim yo an Ayiti, New York Post ripòte. Yele Haiti gaspiye anpil lajan nan kontra ki pa fè sans. Yon ekzanp gen yon milyon dola yo peye yon konpayi nan Florida ki pa menm sanble ki ekziste.
New York Post ripòte gen yon konpayi ki gen pou non P&A Construction, ki gen pou lidè Warnel Pierre, ki se Bòfrè Wyclef resevwa yon afè de $353,983 dola. Ankò Yele Haiti ba yon Chèn televisyon an Haiti $250,000 dola ki kontrole pa Wyclef Jean ak Duplessis
Daprè sa Wyclef te fè konnen lè li te poze kandidati'l pou prezidan Ayiti. Li di wi li fè erè, men li pa janm itilize lajan Yele pou bagay pèsonèl li.


text:
Si paj la pa byen parèt, tanpri klike la a
Depatman Edikasyon Department of Education (DOE) pran angajman pou l satisfè bezwen elèv k ap aprann lang angle English Language Learners (ELL) —elèv ki pale lakay yo yon lòt lang ki pa angle, epi ki fè yon nòt ba ki endike yo pa gen konpetans nan lang lan, nan evalyasyon angle lè yo rantre nan sistèm eskolè nou an. Biwo ELL ofri ELL, ansyen ELL, imigran ak fanmi yo opòtinite pou yo jwenn yon bon kalite edikasyon. Lè n ap ofri pwofesè, manm pèsonèl, ak lidè nou yo fòmasyon pwofesyonèl solid, lè n ap ankouraje patisipasyon paran, lè n ap amelyore resous materyèl yo, epi lè n ap chèche jwenn solisyon nou vize pou diferan gwoup ELL yo, nou kreye yon anviwònman aprantisaj solid ki baze sou akonplisman akademik, amelyorasyon lang elèv ap aprann lan ak sipò onivo tout kilti.
Nan vil Nouyòk, nou ofri pwogram bileng (Edikasyon bileng pou tranzisyon ak pwogram nan de lang) ki ranfòse amelyorasyon konesans elèv nan lang natifnatal yo ak nan kontni pwogram yo pandan y ap devlope aptitid sosyal ak akademik yo ann angle. Nou ofri tou pwogram angle kòm dezyèm lang English as a Second Language (ESL) kote nou itilize estrateji pou amelyore konesans nan lang angle avèk sipò nan lang natifnatal pou elèv yo ka amelyore konesans lang lan ak kontni pwogram lan ann angle. Pou plis enfòmasyon sou pwogram ELL yo, klike la a. Nou mete pi ba a koneksyon Links pou lòt dokiman enpòtan.
Gid sa a gen ladan l enfòmasyon itil kons nan sa elèv nan lekòl leta nan vil la ap aprann epi kouman ou ka jwenn repons pou kesyon w yo, èd ak sipò.
Gid Fanmi vil Nouyòk The NYC Family Guide
Ti liv sa a bay enfòmasyon sou fason pou idantifye ELL ak jan pou yon moun kalifye pou resevwa sèvis ELL, enfòmasyon sou twa tip pwogram ELL yo ak sou fason ou ka patisipe nan edikasyon pitit ou .
Ti liv pou paran ELL
Sondaj sa a, yo fè l lè pitit ou a ap enskri lekòl. Li fè manm pèsonèl lekòl la konnen ki lang ou pale lakay ou epi li ede yo detèmine elijiblite pou sèvis ELL.
Sondaj pou idantifye lang yon moun pale lakay li
Pou chak ane pitit ou a kalifye pou sèvis ELL, lekòl li a dwe ba w sondaj ak fòm sila yo pou w ka chwazi pwogram ki apwopriye pou pitit ou a.
Sondaj pou paran ak Fòm pou chwazi pwogram
Depi yo fin evalye pitit ou a pou detèmine si l elijib pou resevwa sipò lengwistik kòm yon ELL, ou dwe resevwa yonn nan lèt sa yo pou enfòme w sou sitiyasyon pitit ou a :
Lèt plasman Placement Letter
Lèt kalifikasyon Entitlement Letter
Lèt pou endike timoun lan toujou kalifye pou sèvis yo Continued Entitlement Letter
Lèt pou endike timoun lan pa kalifye Non Entitlement Letter
Lèt tranzisyon Transition Letter


text:
Vis Prezidan Audrey M. Edmonson selebre Semèn Nasyonal Bibliyotèk
De gòch a dwat: Guileina Aristilde ak Gail Hepburn, de Caleb Head Start; Rose Hepburn, Manadjè Sikisal, Model City Library; Vis Prezidan Audrey M. Edmonson; Doris Albury, Bibliyotekè Jivenil, Model City Library; Katenia Coffee ak Melba Rose, Caleb Head Start.
Photo credits: Armando Rodriguez/Konte Miami-Dade
Alokazyon Semèn Nasyonal Bibliyotèk la, Vis Prezidan Audrey M. Edmonson ankouraje tinoun yo fè lekti nan Model City Library, 2211 NW 54th Street, jou vandredi 15 avril 2011. Vis Prezidan an li A Friend Like You pa Tanja Askani a yon gwoup timoun nan bibliyotèk la.
Depi 1958, bibliyotèk yo nan tout peyi a selebre Semèn Nasyonal Bibliyotèk kòm yon fason pou komemore kontribisyon bibliyotèk yo ak bibliyotekè yo nan nasyon an. Pandan tan sa a, Sistèm Bibliyotèk Piblik Miami-Dade la rekonèt valè bibliyotèk nan bay opòtinite pou edikasyon, lwazi ak kiltirèl pou moun tout laj. Pou plis enfòmasyon, ale nan www.mdpls.org.


text:
Vis Prezidan ameriken an, Joe Biden, gen pou rankontre nan Washington, jedi 10 janvye 2013 la, avèk reprezantan Asosyasyon Nasyonal Pwopriyetè Zam-a-Fe yo --swa pi gwo gwoup moun ki posede zam nan peyi-a-- nan moman misye Biden ap kontinye chita-tande ak kontak nan kad objektif gouvènman an genyen pou l eksplore mwayen pou l fè fas ak vyolans ki makònen ak itilizasyon zam-a-fe Ozetazini.
Mèkredi 9 janvye a, vis-prezidan an te rankontre nan La Mezon Blanch avèk kèk gwoup ki te gen ladan yo reprezantan lapolis ak ponpye, epi manm fanmi moun ki te viktim atak ak zam-a-fe nan peyi a.
Misye Biden deklare, li menm ak Prezidan Barack Obama ap anvizaje tout posiblite pou yo pote yon repons pou pwoblèm nan; pami posiblite sa yo genyen lwa Kongrè a kapab pase, avèk dekrè ak arete gouvènman an kapab pibliye.
Nan rankont ki dewoule mèkredi a nan palè nasyonal ameriken an, vis-prezidan an te pale ak envite l yo pou l di:
“Prezidan an avèk mwen, nou detèmine pou n pase alaksyon. Sa, se pa yon okazyon pou n pran bèl foto, oubyen tou senpleman pou nou mande nou menm ki la a, ki opinyon nou genyen sou dosye a. Nou enterese seryezman pou nou konnen sa nou zòt, nou gen pou di. Epi, jan prezidan an fè konnen sa a, si aksyon nap pran yo rive sove lavi yon sèl grenn moun, sa vo lapèn pou n pran aksyon sa yo."
Prezidan Obama te chwazi Vis Prezidan Biden pou l dirije efò gouvènman an ap fè pou l tabli yon seri de plan konkrè pou redui zak vyolans moun komèt ak zak-a-fe nan peyi a.
Aksyon sa yo se yon reyaksyon aprè yon jenn gason te antre nan yon lekòl primè nan Eta Connecticut, nan fen ane pase a, epi li te sèvi ak zam-a-fe pou l touye 20 ti elèv lekòl ki te genyen 6 ak 7 tan, plis 6 pwofesè lekòl la.
Masak sa a vin reveye deba k ap fèt sou kontwòl zam-a-fe Ozetazini.